title: Kaunasin kunnallispiiri

text: Kaunasin kunnallispiiri () on yksi Liettuan kuudestakymmenestä kunnallispiiristä, joka sijaitsee Kaunasin läänissä. Vuonna 2008 kunnallispiirin väkiluku oli 86 701 asukasta (12,9 % läänin väkiluvusta). Kunnallispiiri käsittää Kaunasin kaupungin ympäröimät alueet ja hallinnollisena keskuksena toimii itse Kaunas.


title: Frank Hübner

text: Frank Hübner (s. 16. lokakuuta 1950) on saksalainen kilpapurjehtija ja olympiavoittaja. Hän voitti kultaa 470-sarjasta Montrealin olympialaisissa 1976.


title: Bengalin nälänhätä (1943)

text: Bengalin nälänhätä vuonna 1943 oli yksi lukuisista nälänhädistä, joita esiintyi brittien hallitsemassa Bengalissa. Sen seurauksena arviolta kolme miljoonaa ihmistä kuoli nälkään ja aliravitsemukseen.


title: Bengalin nälänhätä (1943)

text: Vuonna 1942 Japani miehitti maailman suurimman riisin viejän Burman, ja britit pelkäsivät japanilaisten hyökkäävän seuraavaksi Intiaan Bengalin kautta. Ruokaa vietiin alueelta muualle varastoihin, jotta japanilaiset eivät pääsisi siihen käsiksi. Myös veneitä takavarikoitiin paikallisilta kalastajilta, mikä osaltaan pahensi ravintotilannetta.


title: Bengalin nälänhätä (1943)

text: Taloustieteen nobelisti Amartya Senin mukaan Bengalissa ei kuitenkaan ollut pulaa riisistä vuonna 1943: riisiä oli jopa hieman enemmän kuin vuonna 1941, jolloin ei ollut nälänhätää. Tämän seurauksena viranomaisten varautuminen nälkäongelmaan oli heikkoa: näennäisesti kohtalaisen hyvän sadon jälkeen katastrofi tuli tavallaan yllätyksenä.


title: Bengalin nälänhätä (1943)

text: Senin mukaan nälänhädän pääsyyt olivat ruokapulaa koskevissa huhuissa, jotka aiheuttivat liiallista varastointia, ja sota-ajan inflaatiossa, joka teki riisivarastoista erinomaisia sijoituskohteita. Riisin hinta oli kaksinkertaistunut edellisenä vuonna, ja monien riisinviljelyyn ja armeijaan suoranaisesti liittymättömien alojen reaalipalkat olivat laskeneet kahdella kolmanneksella vuodesta 1940. Ruokaa oli tarpeeksi, mutta miljoonilla ihmisillä ei ollut rahaa ostaa sitä.


title: Bengalin nälänhätä (1943)

text: Bengalin brittihallinto reagoi tilanteeseen hitaasti ja tehottomasti. He eivät suostuneet pysäyttämään riisin ja viljan vientiä Bengalista eivätkä takavarikoineet keinottelijoiden varastoja ruoan jakamiseksi köyhille. Churchill vastasi kenraalikuvernööri Wavellin avunpyyntöön kysymällä, että jos ruokaa on niin vähän, niin ”miksei Gandhi ole jo kuollut?” Lopulta vuoden 1944 puolivälissä Churchill pyysi tukea Yhdysvalloilta, mutta vastaus oli kielteinen. Tämän jälkeen brittihallitus suostui viemään 450 000 tonnia viljaa Bengaliin, ruoan hinta laski ja nälänhätä päättyi.


title: Bengalin nälänhätä (1943)

text: Monet taiteilijat, kirjailijat ja elokuvaohjaajat ovat yrittäneet kuvata nälänhädän mittasuhteita teoksissaan. Tunnettu bengalilainen taidemaalari Zainul Abedin oli yksi ensimmäisistä nälän dokumentoijista kuvillaan kuolleista ja kuolevista. Elokuva "Dharti Ke Lal", K. A. Abbasin esikoisohjaus vuodelta 1946, kertoo yhden perheen tarinan nälänhädän keskellä.


title: Bengalin nälänhätä (1943)

text: Satyajit Rayn ohjaama "Kaukainen jyrinä" ("Ashani Sanket") voitti Berliinin elokuvajuhlilla Kultaisen karhun vuonna 1973. Mrinal Sen on käsitellyt nälänhätää muun muassa elokuvissaan "Calcutta 71" ja "Akaler Sandhane".


title: SSSB

text: SSSB voi tarkoittaa seuraavia:


title: Kaišiadorysin kunnallispiiri

text: Kaišiadorysin kunnallispiiri () on yksi Liettuan kuudestakymmenestä kunnallispiiristä, joka sijaitsee Kaunasin läänissä. Kunnallispiirin väkiluku oli vuonna 2008 35 905 asukasta (5,3 % läänin väkiluvusta). Kunnallispiirin maa-alasta 50,2 % on maatalousmaata, metsiä 31,5 %, teitä 2,4 %, rakennettua maa-alaa 3,4 % ja vesistöjä 3,5 %.


title: Stephen Blauner

text: Jules Stephen ”Boom Boom” Blauner (19. syyskuuta 1933 New York, Yhdysvallat – 16. kesäkuuta 2015 Marina Del Rey, Kalifornia, Yhdysvallat) oli laulaja Bobby Darinin yhdysvaltalainen manageri ja hyvä ystävä, elokuvatuottaja ja BBS Productionsin jäsen yhdessä Bob Rafelsonin ja Bert Schneiderin kanssa.


title: Stephen Blauner

text: Blaunerin vanhemmat olivat Eugene ja Marion Blauner. He asettuivat asumaan New Yorkiin, jossa Blauner syntyi. Hänen lapsuudenystävänsä oli Bert Schneider. He olivat erottamattomat Schneiderin kuolemaan saakka. Schneiderin isä työskenteli Columbia Picturesilla. Blauner ihaili jo nuorena Al Jolsonia, jonka tarinan hän näki 13-vuotiaana 18 kertaa ja innostui itse viihdealasta.


title: Stephen Blauner

text: Hän tutustui myös Sammy Davisiin, ja tämäkin ystävyys säilyi. Hän oli Bobby Darinin maganeri useita vuosia vuoteen 1965.


title: Stephen Blauner

text: Tuottajaryhmä BBS Productionin jäsenenä hän oli mukana tuottamassa monia merkittäviä elokuvia ja ohjelmia, kuten "Easy Rider", dokumentti "Hearts and Minds", "Monkees"-sarjaa (1966), "Rajut kuviot", "Viimeinen elokuva", "Vain unelmilla on siivet", "Safe Place".


title: Stephen Blauner

text: Blauner on John Goodmanin näyttelemänä henkilöhahmona Kevin Spaceyn vuonna 2004 ohjaamassa Bobby Darinin elämäkertaelokuvassa "Beyond the Sea".


title: Fireball (kappale)

text: Fireball on hard rock/heavy metal-yhtye Deep Purplen kappale vuoden 1971 "Fireball" -albumilta. Kappale on siitä erikoinen Deep Purplelta, ettei siinä ole kitarasooloa, vaan kappaleessa kuullaan ainoastaan basso- ja urkusoolot. ”Fireballin” singlen B-puolena toimi Isossa-Britanniassa kappale ”Demon's Eye” ja Yhdysvalloissa ”Anyone's Daughter”. Kummatkin b-puolen kappaleet julkaistiin niin ikään "Fireball" -albumilla.


title: Fireball (kappale)

text: ”Fireballin” alussa kuultava ääni on peräisin ilmastointilaitteen käynnistymisestä.


title: Fireball (kappale)

text:
Vuonna 1996 ilmestyneellä "Fireball" -albumin 25th Anniversary Editionilla on mukana bonuskappaleena vaihtoehtoinen versio ”Fireball” -kappaleesta. Kyseessä on kokopitkä versio, jonka lopussa kuullaan myös kitarasoolo. Alkuperäisestä versiosta soolo puuttuu, koska kappale on päättynyt häivytykseen ennen sen alkua. A-puoli
B-puoli


title: Rantaviivaparadoksi

text: Rantaviivaparadoksi on rantaviivojen pituutta koskeva epäintuitiivinen havainto, jonka mukaan rantaviivalla ei ole yksikäsitteistä mitattavissa olevaa pituutta: pituus riippuu mittaustarkkuudesta. Rantaviivaparadoksin havaitsi Lewis Fry Richardson. Benoît Mandelbrot kuvaili paradoksia artikkelissaan "How Long Is the Coast of Britain? Statistical Self-Similarity and Fractional Dimension".


title: Rantaviivaparadoksi

text: Rantaviiva mitataan mittaamalla kahden pisteen välinen matka, josta jatketaan seuraavaan pisteeseen. Rantaviivan tarkka pituus riippuu siis mittauspisteiden ja mittaustarkkuuden valinnasta: jos rantaviivaa mitataan kilometrin pituisella "mittakepillä", joudutaan ohittamaan pienet mutkat, ja jos mitataan metrin pituisella mittakepillä, joudutaan ohittamaan pienien kivien aiheuttamat mutkat. Mitä tarkemmin rantaviivaa mitataan, sitä pienempiä mutkia pitää ottaa huomioon. Kolmioepäyhtälön nojalla kahden pisteen välisen janan korvaaminen murtoviivalla voi vain kasvattaa kokonaispituutta. Siten rantaviivan pituuskin yleensä kasvaa mittaustarkkuuden kasvaessa.


title: Rantaviivaparadoksi

text: Usein sanotaan, että rantaviiva on fraktaali, ja että tarkkuuden kasvaessa pituus kasvaa "rajatta" eli äärettömiin. Todellisen rantaviivan mittaamisessa tulee kuitenkin vastaan aineen koostuminen atomeista; rantaviivan mittaaminen tätä pienemmässä mittakaavassa ei ole mielekästä.


title: Rantaviivaparadoksi

text: Suomessa rantaviivan pituudet lasketaan Ympäristökeskuksen ilmoittamissa tiedoissa Maanmittauslaitoksen peruskartasta ja maastotietokartasta. Niiden mittakaavat vaihtelevat siten että yleensä se on 1:20 000, Lapissa kuitenkin 1:50 000. Eri karttoja laskien Suomessa järvien rantaviivan pituus voi olla 171 505,38 kilometriä tai 180 988,98 kilometriä. Ilmoitettuun pituuteen vaikuttaa sekin, onko siihen laskettu mukaan saarten rantaviiva.


Jalkapallon Euroopan cupin kausi 1985–1986 oli Euroopan cupin 31. kausi. Loppuottelu pelattiin Sevillassa, Estadio Ramón Sánchez Pizjuánilla, 7. toukokuuta 1986. Kauden mestaruuden voitti FC Steaua Bukarest.Euroopan cupin finaali pelattiin Estadio Ramón Sánchez Pizjuánilla, Sevillassa Espanjassa. Finaali järjestettiin stadionilla ensimmäistä kertaa.


title: Fed Cup 2008

text: Fed Cup 2008 oli 46:s naisten maajoukkueiden välinen tennisturnaus. Fed Cupin maailmanlohkossa pelasi 8 joukkuetta. Espanjan Madridissa 13.–14. syyskuuta pelatussa loppuottelussa Venäjä voitti Espanjan.


title: Attila (täsmennyssivu)

text: Attila voi tarkoittaa seuraavia asioita:


title: Ampsivarit

text: Ampsivarit olivat Tacituksen mukaan yksi ingaevoneihin kuuluneista germaaniheimoista. Nämä heimot asuivat Pohjanmeren rannoilla Reinin ja Elben välillä. Ampsivarit asuivat 100-luvulla eaa. rannikolle asettuneiden friisien ja khaukien eteläpuolella, Emsin varrella. Ampsivarit sulautuivat myöhemmin friiseihin ja sakseihin.


title: Burkina Fason Valioliiga

text: Burkina Fason valioliiga on Burkina Fason jalkapallon korkein sarjataso. Sarja perustettiin vuonna 1961 ja siinä pelaa 14 joukkuetta. "Lähde:"


title: Attila (vaate)

text: Attila () on lyhyt, punoskoristeinen takki. Attila kuuluu unkarilaiseen kansallispukuun ja husaarit ovat käyttäneet sitä univormunaan. Se on nimetty hunnien kuninkaan Attilan mukaan.


title: Ambronit

text: Ambronit () olivat Pohjois-Euroopassa asunut heimo, joka osallistui kimbrien ja teutonien etelään suuntautuneelle sotaretkelle. He olivat luultavasti germaaneja tai kelttien ja germaanien muodostama sekakansa. Suurin osa ambroneista tuhoutui, kun Marius löi teutonit vuonna 102 eaa. Aquae Sextiaen taistelussa.


title: Per Svartvadet

text: Per Eric Svartvadet (s. 17. toukokuuta 1975 Sollefteå, Ruotsi) on ruotsalainen jääkiekkoilija, joka pelasi urallaan 15 kautta Elitserien-joukkue Modossa ja voitti siellä Ruotsin-Mestaruuden 2006–2007, jolloin hänet palkittiin Ruotsin parhaalle pelaajalle myönnetyllä Guldpucken-palkinnolla. Svartvadet voitti urallaan lisäksi MM-hopeaa.


title: Per Svartvadet

text: Svartvadet on Sollefteå HK:n kasvatti, mutta hän aloitti ammattilaisuransa Modossa. Svartvadet on sittemmin edustanut joukkuetta lähes koko uransa neljänätoista kautena, mutta välille mahtuu myös neljä kautta NHL-joukkue Atlanta Thrashersin riveissä. Dallas Stars varasi hänet numerolla 139 , mutta kesällä 1999 Svartvadetin oikeudet kaupattiin uuteen NHL-joukkueeseen Atlanta Thrashersiin. Vaihdossa Stars sai kuudennen kierroksen varausvuoron. Svartvadetin ensimmäinen kausi 1999–2000 kului vielä osittain IHL-joukkue Orlando Solar Bearsissa, mutta hän sittemmin pelasi kolme seuraavaa kautta vakiinnuttaen paikkansa Thrashersissa. Parhaimmillaan Svartvadet teki tehot 10+11=21 kaudella 2000–2001. Yhteensä hän pelasi 247 NHL-ottelua tehoin 17+34=51. Jäähyminuutteja tuli 58.


title: Per Svartvadet

text: Kaudella 1992–1993 Svartvadet teki Elitserien-debyyttinsä. Varsinaisella tulokaskaudellaan 1993–1994 hän voitti Elitserienin hopeaa, kuten myös kaudella 1998–1999. Svartvadet pelasi tuon jälkeen neljä kautta Pohjois-Amerikassa ja palasi Modoon kaudeksi 2003–2004. Kaudesta 2004–2005 hän on toiminut joukkueen kapteenina. Svartvadet johdatti Modon Ruotsin mestaruuteen keväällä 2007. Hän oli pudotuspelien paras pistemies ja maalintekijä tehoilla 8+10=18. Svartvadet valittiin kauden päätteeksi Elitserienin parhaaksi pelaajaksi ja Ruotsin tähdistökentälliseen.


title: Per Svartvadet

text: Svartvadet ilmoitti joulukuussa 2011, että hän joutuu lopettamaan uransa Colitis ulcerosan takia. Hänen viimeiseksi peliksi jäi Modon viimeinen peli kaudella 2010–2011. Svartvadet oli lopettaessaan Modon historian eniten pelejä pelannut jääkiekkoilija.


title: Per Svartvadet

text: Svartvadet pelasi vuoden 1997 MM-kilpailuissa voittaen hopeaa. Hän voitti myös alle 20-vuotiaiden MM-hopeaa 1994 ja MM-pronssia 1995 sekä alle 18-vuotiaiden Euroopan mestaruuden 1993.


title: Dolmaani

text: Dolmaani (, ) on nauhoin koristettu, lyhyt husaarin päällystakki. Puolipitkä, turkisreunainen ja lyhythihainen versio oli naisten muotiasuste 1870–80-luvuilla.


title: Strange Kind of Woman

text: Strange Kind of Woman on brittiläisen Deep Purple -yhtyeen kappale ja single vuodelta 1971. Tyylilajillisesti hard rockia edustava kappale sisältyi myös samana vuonna julkaistun "Fireball"-albumin Yhdysvaltain- ja Japanin-painoksille. ”Strange Kind of Womanista” muodostui suuri hitti, sillä se nousi Britannian singelistan kahdeksannelle sijalle. Se on samalla Deep Purplen tunnetuimpia kappaleita ja sisältyy lukuisille yhtyeen kokoelma-albumeille.


title: Strange Kind of Woman

text: Kappaleen tositapahtumiin perustuva tarina kertoo nuoresta naisesta, jota eräs laulusolisti Ian Gillanin ystävä tavoitteli. Lopulta hän kosi naista ja he menivät naimisiin, mutta vain kolme päivää häiden jälkeen nainen kuoli.


title: Strange Kind of Woman

text: Alkuperäisen singlen b-puolena oli kappale ”I'm Alone”, joka ei kuulu millekään yhtyeen studioalbumeista. Se oli kuitenkin muun muassa bonuskappaleena vuonna 1996 julkaistulla "Fireball" -albumin 25th Anniversary Editionilla.


title: Strange Kind of Woman

text:
A-puoli
B-puoli


title: Baldwin

text: Baldwin voi viitata seuraaviin asioihin:


title: Baldwin

text: Englannin kielessä myös useita Baudouin- ja Balduin-nimisiä eri maiden hallitsijoita kutsutaan nimellä Baldwin.


title: Nilesat

text: Nilesat on egyptiläinen satelliittitietoliikenneoperaattori. Se perustettiin heinäkuussa 1996. Sen omistavat Egyptin radio- ja televisioliitto (40%), Arabialainen teollisuusliitto (10%), Egyptin investointiyhtiö (9%) sekä yksityishenkilöt, pankit ja muut investoijat.


title: Nilesat

text: Yhtiöllä on päämaa-asema Lokakuun kuudennen päivän kaupungissa ja toinen Aleksandriassa. Maa-asemat tilattiin EADS Astriumilta.


title: Nilesat

text: Nilesatilla on useita tietoliikennesatelliitteja asemassa 7 astetta läntistä pituutta.


title: Nilesat

text: Nilesat 101 laukaistiin Arine 4-raketilla 28. huhtikuuta 1998. Sen valmisti Matra Marconi Space (osa nykyistä Astriumia). Se toimii 15 vuoden ajan.


title: Nilesat

text: Nilesat 102 laukaistiin Ariane 4 raketilla 17. elokuuta 2000. Sen valmisti Matra Marconi Space.


title: Nilesat

text: Nilesat 103 on liisattu Eutelsatilta syyskuussa 2005. Se on Eutelsatin Hot Bird 4, joka ajettiin uuteen asemaansa.


title: Nilesat

text: Nilesat tilasi Thales Alenia Spacelta toukokuussa 2008 tämän satelliitin. Se laukaistiin 2. elokuuta 2010 Ariane 5:llä. Tämän satelliitin tarjouspyyntöön Egypti ei aikoinaan saanut yhtään tarjousta ja yhtiö joutui neuvottelemaan tilauksen vähentyneen kilpailun puitteissa.


title: Yu Jie

text: Yu Jie (s. 1973 Sichuan, Kiina) on kiinalainen menestyskirjailija. Hän on julkaissut 29 kirjaa, joista puolet manner-Kiinan ulkopuolella.


title: Yu Jie

text: Yu on opiskellut Pekingin yliopistossa. Hänen esikoisteostaan myytiin miljoona kappaletta. Hän heräsi ihmisoikeuskysymyksiin vuoden 1987 Tiananmenin aukion tapahtumien jälkeen ja joutui 2004 mustalle listalle vaadittuaan demokraattisia uudistuksia. Tiananmenin tapahtumista hän on sanonut:


title: Yu Jie

text: Hän on sittemmin julkaissut kirjansa Hongkongissa ja Taiwanissa, koska muualla Kiinassa kirjoja ei saa myydä. Yu allekirjoitti yhtenä ensimmäisistä Peruskirja 08:n ja on ollut perustamassa Kiinaan PEN-järjestöä. Hän kuuluu maanalaiseen kristilliseen kirkkoon. Yhdentoista vuoden vankeuteen tuomittu Liu Xiaobo on hänen hyvä ystävänsä.


title: Yu Jie

text: Syksyllä 2010 ilmestyy Hongkongissa hänen kirjansa "Kiinalainen tähtinäyttelijä – Wen Jiabao" (ei suom.). Kiinan viranomaiset ovat yrittäneet estää kirjan julkaisemisen, koska heidän mukaansa kritiikki Weniä vastaan saattaa olla valtiollinen turvallisuusriski.


title: Yu Jie

text: Yu on naimisissa ja hänellä on 2008 syntynyt poika. Hänen vaimonsa on menettänyt kaksi työpaikkaa miehensä toiminnan vuoksi.


title: Peruskirja 08

text: Peruskirja 08 ("Língbā Xiànzhāng") on julkilausuma, jonka alkujaan allekirjoitti ainakin 303 kiinalaista kulttuuri- ja tiedevaikuttajaa sekä ihmisoikeusaktivistia edistääkseen poliittisia uudistuksia ja Kiinan kansanvaltaistumista. Peruskirja 08:ssa vaadittiin ilmaisunvapautta, ihmisoikeuksien kunnioittamista, demokratiaa kuten monipuoluejärjestelmää, totuuskomissiota tutkimaan menneisyyden epäoikeudenmukaisuuksia ja julmuuksia, valtionyhtiöiden ja maan yksityistämistä ja vapaata markkinataloutta. Sittemmin peruskirjan allekirjoittajien määrä on ylittänyt 8600 (tilanne toukokuussa 2009).


title: Peruskirja 08

text: Peruskirja julkaistiin Yhdistyneiden kansakuntien ihmisoikeuksien yleismaailmallisen julistuksen 60. vuosipäivänä 10. joulukuuta 2008, ja se nimettiin Peruskirja 77:n mukaan, jonka julkaisivat tšekkoslovakialaiset toisinajattelijat. Kaksi päivää ennen peruskirjan julkistamista yksi sen laatijoista, Liu Xiaobo, pidätettiin, ja 25. joulukuuta 2009 hänet tuomittiin "valtiolliseen kumoukseen yllyttämisestä" 11 vuodeksi vankeuteen. Liulle myönnettiin vuoden 2010 Nobelin rauhanpalkinto.


title: Peukkuli

text: Peukkuli ("Pnoepyga albiventer") eli aiemmalta nimeltään töpötimali on Etelä-Aasiassa tavattava peukkuleihin kuuluva varpuslintu.


title: Peukkuli

text: Kooltaan peukkuli on noin 10 cm. Rakenteeltaan se on tukeva ja lähes pyrstötön. Lajista on kaksi värimuotoa, tumma ja vaalea. Tumman muodon selkä ja pää ovat väriltään tumman ruskeat. Vatsa ja rinta ovat kellertävät ja niissä on mustia suomumaisia kuvioita. Vaalea muoto eroaa tummasta muodosta valkoisen rintansa ja vatsansa perusteella. Peukkulikoiras ja -naaras ovat ulkonäöltään samanlaisia. Nuoret linnut ovat selästään aikuisia vaaleampia ja vatsassa ja rinnassa on tummia laikkuja. Peukkuli muistuttaa ulkonäöltään huomattavasti pikkupeukkulia ("Pnoepyga pusilla"), mutta on sitä hieman kookkaampi.


title: Peukkuli

text: Peukkulia tavataan Intiassa, Nepalissa, Bhutanissa, Myanmarissa ja Vietnamissa. Linnun elinympäristöä ovat metsien aluskerroksen sammalikot, pensaikkometsät ja bambuviidakot. Peukkulin elinympäristöt sijaitsevat 275–4 000 metrin korkeudella merenpinnasta. Peukkulit muuttavat talveksi alempana kasvaviin metsiin.


title: Peukkuli

text: Peukkuli on taitava piileskelijä ja usein vaikea huomata. Laji syö hyönteisiä ja siemeniä, joita se etsii sammalikon joukosta. Linnun pesimäkausi kestää toukokuulta kesäkuulle. Peukkuli rakentaa kuppimaisen sammalpesänsä sammaleisen kiven viereen tai sammaloituneeseen puunrunkoon. Naaras munii kolmesta viiteen valkoista punaruskeapilkullista munaa.


title: Palokankeskus

text: Palokankeskus on Jyväskylässä Mannisenmäellä sijaitseva kaupallinen keskittymä, johon kuuluu Prisma, K-Citymarket, Hong Kong, Expert ASA, K-Rauta ja Kotikeskus, jossa on muun muassa Asko, Sotka ja J. Kärkkäinen. Keskuksessa toimii myös useita muita liikkeitä kuten Hesburger, Top Sport, Dressmann, Osuuspankki, Kultajousi, CM Hiustalo, Caffitella, Jesper Junior, Marimekko, Iittala Outlet, Zizzi, Jalka- ja kauneushoitola Bellissima, Sinelli, Kotipizza Wilimanni ja Osuuspankki. Prisma tuli keskukseen Euromarketin tilalle. Tämän jälkeen keskukseen rakennettiin Citymarketin rakennus, joka valmistui huhtikuussa 2011.


title: Palokankeskus

text: Jos keskittymään lasketaan mukaan myös valtatien toisella puolella olevat ABC-liikennemyymälä Palokka ja Kodin Terra, keskittymän pinta-ala on yli seitsemän hehtaaria.


title: Broken Bells

text: Broken Bells on yhdysvaltalainen indierock -yhtye. Sen jäseniä ovat The Shins -yhtyeen laulaja-kitaristi James Mercer ja Danger Mousena paremmin tunnettu Brian Burton, joka on vaikuttanut myös Gnarls Barkleyssä ja monien artistien tuottajana. Yhtye tekee musiikkia kahden miehen voimin, mutta kiertueella on mukana suurempi orkesteri.


title: Broken Bells

text: Mercer ja Burton tapasivat ensimmäisen kerran Roskilde-festivaaleilla vuonna 2004, mutta varsinaisesti yhteistyö alkoi vasta keväällä 2008. Yhtyeen nimeä kantava debyyttalbumi julkaistiin 9. maaliskuuta 2010 Columbia Recordsilla. Viimeisin julkaisu on "Meyrin Fields" EP, joka ilmestyi 29. maaliskuuta 2011. Yhtye on myös kaavaillut uutta studioalbumia.


title: Broken Bells

text: Yhtyeen ensiesiintyminen Suomessa oli Flow-festivaaleilla elokuussa 2010.


title: Hermunduurit

text: Hermunduurit olivat sveebeihin lukeutuva germaaniheimo, joka asui 100-200-luvulla nykyisen Thüringenin alueella. Hermunduurit eivät olleet yhtä sotaisia kuin useat muut germaanit, ja roomalaiset kävivät heidän kanssaan kauppaa. Thüringit saattoivat polveutua hermunduureista.


title: Liran Strauber

text: Liran Strauber (s. 20. elokuuta 1974) on israelilainen jalkapalloilija, joka pelaa Maccabi Tel Avivin joukkueessa.


title: Ridvanin puutarha

text: Ridvanin puutarha (kirjaimellisesti suomeksi ”Paratiisin puutarha”) oli Irakissa Tigrisjoen varrella lähellä Bagdadia sijainnut puutarha. Bahai-uskonto pitää puutarhan paikkaa pyhänä, sillä heidän mukaansa perustajaprofeetta Baha’ullah viipyi paikalla 12 päivää, 21. huhtikuuta – 2. toukokuuta 1863. Tällöin osmanit olivat karkottaneet Baha’ullahin Bagdadista, mutta hän ei ollut vielä aloittanut matkaansa Istanbuliin. Bahaiden mukaan Baha’ullah sai jumalallisen ilmestyksen, jonka mukaan hän oli Babin mainitsema ”Se, jonka Jumala tuo esiin”. Hänen väitetään kertoneen asiasta lähipiirille samana vuonna, mutta julkinen ilmoitus tuli vasta kolme vuotta myöhemmin.


title: Ridvanin puutarha

text: Baha’ullah ilmoitti jumalallisesta ilmoituksestaan julkisesti vuonna 1866. Hänen ilmoituksen jälkeen liike hajosi kolmeen osaan: enemmistön Baha’ullahin kannattajiin, vähemmistön Subh-i azalin kannattajiin (azalit) sekä neutraaleihin (bayanit). Viimeksi mainittu hajosi pian. Bahait ja azalit joutuivat pysymään viranomaisten vuoksi Edirnessä vuoteen 1868 asti. Tällöin valtaosa bahaista siirrettiin Akkoon, kun vastaavasti azalit siirrettiin Kyprokselle.


title: Ridvanin puutarha

text: Nykyisin bahait viettävät vuosittaista kaksitoista päiväistä Ridvan-juhlaa. Ridvanin puutarhan paikalla sijaitsee nykyään sairaala.


title: Danger Mouse

text: Danger Mouse (oikealta nimeltään Brian Joseph Burton, s. 29. heinäkuuta 1977 White Plains, New York) on yhdysvaltalainen muusikko ja tuottaja. Hän on toinen Gnarls Barkleyn ja Broken Bellsin jäsenistä.


title: Danger Mouse

text: Vuosina 2001–2004 Burton asui Isossa-Britanniassa, missä hän levytti Lex Recordsille. Hän nousi tunnetuksi vuonna 2004 "The Grey Album" -mash-upin myötä. Levyllä hän yhdisteli a cappella-versioita Jay-Z:n "The Black Albumin" kappaleista ja instrumentaaleja The Beatlesien levyltä "The White Album".


title: Danger Mouse

text: Hän on myös toiminut tuottajana muun muassa Gorillazin levyllä "Demon Days" (2005), Beckin levyllä "Modern Guilt" (2008) ja The Black Keysin levyillä "Attack & Release" (2008), "Brothers" (2010) ja "El Camino" (2011). Lisäksi hän on tehnyt kaksi levyä yhdessä hip hop -artisti MF Doomin kanssa vuosina 2005 ja 2006. Yhteistyössä heidät tunnettiin nimellä Danger Doom.


title: Danger Mouse

text: 16. toukokuuta 2011 Danger Mouse julkaisi italialaisen säveltäjä Daniele Luppin kanssa levyn nimeltä "Rome". Spagettiwesternien innoittaman levyn tekeminen kesti viisi vuotta. Levyllä laulavat Jack White ja Norah Jones.


title: Danger Mouse

text: Danger Mouse voitti 13. helmikuuta 2011 Vuoden tuottajan Grammy-palkinnon työstään Black Keysin "Brothers"-levyllä, omasta Broken Bells -projektistaan ja Sparklehorse-yhtyeen kanssa tekemästään levystä "Dark Night of the Soul".


title: Death Race

text: Death Race voi tarkoittaa ainakin seuraavia:


title: Rälssitalonpoika

text: Rälssitalonpoika on historiallinen nimitys, joka tarkoitti lahjoitusmaatilan lampuotia, jonka suorittamat verot tilanomistaja sai osittain tai kokonaan itselleen. Lampuoti oli kokonaisen maatilan vuokramies, kun taas torppari viljeli vain osaa tilasta. Jos talonpoika omisti rälssitilan, häntä kutsuttiin "rälssitalolliseksi".


title: Hud – Lännen kapinallinen

text: Hud - Lännen kapinallinen ("Hud") on Martin Rittin ohjaama elokuva vuodelta 1963, pääosaa esitti Paul Newman. Patricia Neal sai elokuvasta parhaan naispääosan Oscarin ja BAFTAn.


title: Hud – Lännen kapinallinen

text: Elokuva kertoo texasilaisen karjatilanomistajan (Melvyn Douglas) ja hänen vastuuttomalta vaikuttavan poikansa Hudin (Paul Newman) yhteentörmäyksestä. Hud ryyppää, ajelee Cadillacillaan ja liehittelee naimisissa olevia naisia. Kun tilan karjasta löydetään suu- ja sorkkatautia, Hud haluaisi myydä eläimet vaivihkaa pois ennen kuin tieto tartunnasta leviää.


title: Hud – Lännen kapinallinen

text: "The New York Timesin" kriitikot valitsivat "Hudin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Alameda Times-Star

text: Alameda Times-Star on Alamedan kaupungissa Kaliforniassa ilmestyvä sanomalehti. Sen nykyinen omistaja on MediaNews Group, joka osti lehden vuonna 1986.


title: Alameda Times-Star

text: "Alameda Times-Star" syntyi kahden paikallisen sanomalehden, "The Times" ja "The Star" yhdistyttyä 1930-luvulla.


title: Philippe Heberlé

text: Philippe Heberlé (s. 21. maaliskuuta 1963) on ranskalainen ampuja ja olympiavoittaja. Hän voitti kultaa 10 metrin ilmakivääristä Los Angelesin olympialaisissa 1984.


title: KFAX

text: KFAX (Vuoteen 1959 asti KJBS) on vuonna 1925 perustettu kristillistä ohjelmaa lähettävä radiokanava. Sen ensimmäinen ohjelma esitettiin 3. tammikuuta 1925. KFAX on rekisteröity San Franciscoon, mutta sen kuuluvuusalue peittää koko Bay Arean. Kanavan nykyinen omistaja on Salem Communications. KFAX:n slogan on "The Spirit of the Bay" ().


title: Shigeo Arai

text: Shigeo Arai (; 8. elokuuta 1916 Shizuoka – 19. heinäkuuta 1944 Myanmar) oli japanilainen uimari ja olympiavoittaja. Hän voitti urallaan kaksi olympiamitalia, kultaa 4 × 200 metrin vapaauintiviestistä Berliinin olympialaisissa 1936 ja pronssia 100 metrin vapaauinnista samoissa kisoissa.


title: Shigeo Arai

text: Arai kaatui Myanmarin alueella toisessa maailmansodassa vuonna 1944.


title: Kuopion satama

text: Kuopion satama on kesäisen Kuopion toinen matkailutoiminnan keskus Kuopion torin lisäksi. Satama täyttyy päivisin Kallavettä ihailevista kävelijöistä, torikauppiaista, terassilla ruokailijoista sekä risteilylle menijöistä.


title: Kuopion satama

text: Kuopion satama on yksi Järvi-Suomen vilkkaimmista ja siellä toimii kolme risteily-yritystä sekä neljä ravintolaa. Lisäksi torilla on myyntikojuja. Kuopion viinijuhlat järjestetään satamatorilla.


title: Meltola (Karjaa)

text: Meltola () on kylä Karjaalla Raaseporissa. Kylä sijaitsee Mustionjoen ja rantaradan välissä Mustion ja Karjaan keskustan puolimatkassa.


title: Meltola (Karjaa)

text: Meltola on saanut suomenkielisen nimensä siellä sijaitsevan sairaalan mukaan. Ruotsalaiset asuttivat Meltolan viimeistään 1300-luvulla, ja sen kirjoitusasu on vaihtunut historian aikana Mjölbullstadista Myklebolstadiin (1427), sitten oli vuorossa Mögelbolstad (1540) ja Mjölbolstad (1541).


title: Meltola (Karjaa)

text: Meltolassa on ollut asutusta jo varhain. Kylästä on löytynyt sekä pronssi- että rautakautisia kalmistoja. 1300-luvulla Meltolasta kehittyi Mustionjokilaaksoon yhdessä Sannäsin, Mangårdin, Högbenin ja Ingvallsbyn kylien kanssa alueen ruotsalaisen asutuksen keskus.


title: Meltola (Karjaa)

text: Keskiajalla kyläläisiä rasittivat Turku-Viipuri-tien ylläpito ja Raaseporin linnan päivätyöt. Kylässä sijaitsi tuolloin kuusi kantatilaa, joista yksi kuului Karjaan pappilalle. Asutus keskittyi kylämäelle, jonka yhtenäisyyttä ei rikottu isojaossa.


title: Meltola (Karjaa)

text: Meltola sai oman seisakkeen 1920-luvulla. 1929–1930 Meltolaan rakennettiin Meltolan keuhkoparantola. Sairaala ja seisake kasvattivat kylää. Siirtoväelle perustettiin sotien jälkeen pari maatilaa.


title: Jalkapallon Mestaruussarjan kausi 1982

text: Mestaruussarja-kausi 1982 oli Suomen jalkapalloilun Mestaruussarjan 50. kausi. Kauden mestaruuden voitti FC Kuusysi.Ismo Korhonen, Tapani Rantanen, Esa Pekonen, Juha Saarikunnas, Kari Eloranta, Ilkka Remes, Timo Kautonen, Juha Annunen, Petri Kurki, Jorma Kallio, Raimo Kumpulainen, Ilpo Talvio, Keijo Kousa, Markus Törnvall, Jarmo Koivuniemi, Gary Morrow, Reijo Lindström. Ari Inkeroinen . Valmentaja: Keijo Voutilainen."Euroopan Cup:"


title: Jalkapallon Mestaruussarjan kausi 1982

text: "UEFA Cup:"


title: Vasara ja nauloja

text: Vasara ja nauloja on Leevi and the Leavings -yhtyeen vuonna 1994 julkaistu single, jonka b-puolella on kappale ”Sunnuntaiksi San Franciscoon”. Single oli tulevalta, vuonna 1995 julkaistulta "Rakkauden planeetta" -albumilta.


title: Vasara ja nauloja

text: Kappaleen on säveltänyt, sanoittanut ja sovittanut Gösta Sundqvist.


title: Vasara ja nauloja

text: Rautia otti laulun tunnuskappaleeksi televisiomainoksiinsa.


title: Vasara ja nauloja

text: Gösta Sundqvist saattoi toisinaan ottaa sanoituksiinsa otteita levytyssessioiden välissä pidettyjen kahvitaukojen keskusteluista. Tuottaja Pekka Aarnio oli remontoimassa vanhaa puutaloa kodikseen, ja päätti kysyä Sundqvistilta neuvoa: ”eikö ollut aika erikoista, että oli tarjolla palonkestävää lasivillaa, joka oli niin kovaa, että sitä saattoi sahata sahalla.” Sundqvist ei tuolloin vastannut kysymykseen, mutta kuukautta myöhemmin viittasi siihen laulun kertosäkeessä.


title: Jenny Maakal

text: Jenny Genoveva Thomas (o.s. Maakal, 2. elokuuta 1913 Rayton Etelä-Afrikka – 15. syyskuuta 2002 Durban, Etelä-Afrikka) oli eteläafrikkalainen uimari ja olympiamitalisti. Hän voitti pronssia 400 metrin vapaauinnista Los Angelesin olympialaisissa 1932 ja oli mitaleilla myös kansainyhteisön kisoissa 1934, joissa hän voitti hopeaa sekä 440 jaardin vapaauinnista että 4 × 110 jaardin vapaauinnista.


title: Sugambrit

text: Sugambrit olivat germaaniheimo, joka asui ajanlaskumme alussa Lippen varrella pohjoiseen Teutoburgin metsästä. Sugambrit sulautuivat 300-luvulla saalilaisiin frankkeihin.


title: Jalkapallon Mestaruussarjan kausi 1984

text: Mestaruussarja-kausi 1984 oli Suomen jalkapalloilun Mestaruussarjan 52. kausi. Kauden mestaruuden voitti FC Kuusysi.


title: Jalkapallon Mestaruussarjan kausi 1984

text: Osaottelut pelattiin kaksiosaisina.


title: Jalkapallon Mestaruussarjan kausi 1984

text: Ismo Korhonen, Jyrki Hännikäinen, Ari Inkeroinen, Esa Pekonen, Ilkka Remes, Raimo Kumpulainen, Kenneth Mitchell, Jari Rinne, Ilpo Talvio, Petri Tiainen, Keith Armstrong, Jarmo Kaivonurmi, Keijo Kousa, Ismo Lius, Markus Törnvall, Arto Viljanen. Valmentaja: Keijo Voutilainen.


title: Jalkapallon Mestaruussarjan kausi 1984

text: "Euroopan Cup:"


title: Jalkapallon Mestaruussarjan kausi 1984

text: "UEFA Cup:"


title: Anny Ondra

text: Anny Ondra (oik. Anna Sophie Ondráková ) oli tšekkiläinen elokuvanäyttelijä. Hänen tunnetuimmat elokuvansa ovat Alfred Hitchcockin "Man-saaren tuomari" ja "Puhtauden lunnaat" (kumpikin 1929).


title: Anny Ondra

text: Anny Ondran isä oli Itävalta-Unkarin armeijan upseeri. Hän syntyi Tarnówissa nykyisen Puolan alueella, mutta vietti lapsuutensa Pulassa ja Prahassa. Hän oli jo nuorena ollut kiinnostunut teatterista ja opiskelikin tanssijaksi Svanda-teatterissa.


title: Anny Ondra

text: Hän oli naimisissa kaksi kertaa. Ensin tšekkiläisen ohjaajan Karel Lamacin kanssa, joka ohjasi Ondraa noin 15 mykkäelokuvassa. He erosivat 1933 ja samana vuonna Ondra avioitui nyrkkeilijä Max Schmelingin kanssa. Avioliitto kesti Ondran kuolemaan asti.


title: Anny Ondra

text: Anny Ondra sai ensimmäisen elokuvaroolinsa 1920, mutta vasta Karel Lamacin ohjaamissa elokuvissa hän pääsi osoittamaan kykynsä. Lamac ohjasi häntä noin 15 mykkäelokuvassa. Heidän yhteistyönsä jatkui myös avioeron jälkeen (1933) äänielokuvissa.


title: Anny Ondra

text: 1929 hän näytteli kahdessa Alfred Hitchcockin elokuvassa: "Man-saaren tuomari" ja "Puhtauden lunnaat" (kumpikin 1929). Kun "Puhtauden lunnaista" tehtiin ääniversio, Ondran ääni jouduttiin dubbaamaan, sillä hänellä oli erittäin vahva aksentti. Useimmat äänielokuvansa Onra tekikin Saksassa.


title: Luettelo Aprilian moottoripyörämalleista

text: Tämä artikkeli sisältää luettelon Aprilian valmistamista moottoripyörämalleista.


title: Aki Takayama

text: Aki Takayama (; s. 12. maaliskuuta 1970 Ōsakasayama) on japanilainen entinen taitouimari ja olympiamitalisti. Hän voitti pronssia pariuinnista Barcelonan olympialaisissa 1992 yhdessä Fumiko Okunon kanssa. Takayama on voittanut MM-kisoissa kaksi mitalia, hopeaa Perthin kisoissa 1991 ja Roomassa 1994.


title: Auxois’nhevonen

text: Auxois’nhevonen on Ranskasta kotoisin oleva voimakas ja lihaksikas hevosrotu.


title: Auxois’nhevonen

text: Auxois’nhevonen on hyvin raskasrakenteinen. Leveäotsainen pää on pieni suhteessa runkoon. Kaula on lyhyt ja paksu, säkä matalahko ja rinta syvä ja leveä. Selkä on leveä, perä pitkä, lihaksikas ja laskeva, häntä kiinnittyy alas. Lapa on suhteellisen loiva. Jalat ovat hyvin lihaksikkaat.


title: Auxois’nhevonen

text: Väritys on yleensä ruunikko tai ruunipäistärikkö, joskus rautias tai rautiaanpäistärikkö. Auxois’nhevosella on kokoonsa nähden nopeat askellajit ja se on luonteeltaan kiltti, rauhallinen ja aulis. Säkäkorkeus vaihtelee välillä 152–168 cm.


title: Auxois’nhevonen

text: Auxois’nhevonen on kotoisin Ranskan Côte-d'Orin ja Yonnen alueilta ja polveutuu burgundilaisesta hevostyypistä. Sitä risteytettiin 1800-luvulla boulognen-, perchen- ja ardennienhevosen sekä trait du nordin kanssa. 1900-luvulta alkaen rotuun on lisätty vain ardennienhevosverta. Rodun kantakirja perustettiin vuonna 1913.


title: Auxois’nhevonen

text: Auxois’nhevosta kuten sen läheistä sukulaista, hieman pienempää ardennienhevosta, kasvatetaan Ranskassa hevosenlihantuotantoon.


title: Pohjanhevonen

text: Pohjanhevonen on vanha norjalainen hevosrotu. Rotua on käytetty ajohevosena, ratsuna ja työhevosena. Rodusta käytetään myös nimitystä pohjoisnorjanponi. Se on yleensä rautias.


title: Pohjanhevonen

text: Pohjanhevosta on kasvatettu puhtaana pitkään. Rodun kannat vähenivät 1800-luvulla, ja vuonna 1899 sen uskottiin kuolleen sukupuuttoon. Pieni joukko pohjanhevosia kuitenkin löydettiin, ja rotu onnistuttiin pelastamaan. Vuonohevosta ja dölehevosta yritettiin käyttää rodun geenikannan laajentamiseksi, mutta risteytysten tuloksia pidettiin epäonnistuneina. Vuonna 1966 syntynyttä suomenhevosoria Viri 522-72P (Viri 97) käytettiin ilmeisesti samaan tarkoitukseen. Aiemmista kokeiluista poiketen ori vaikutti rotuun laajemmin. Sitä käytettiin myös linjasiitoksessa ilmeisesti hyvän vaikutuksensa vuoksi; toisaalta pohjanhevosen puhdasjalostusta kannattavat kasvattajat ovat halunneet pitää viriläiset eläimet pois kannoistaan.


title: Erik Lindh

text: Erik Gunnar Lindh (s. 24. toukokuuta 1964 Kungälv) on ruotsalainen entinen pöytätennispelaaja ja olympiamitalisti. Hän edusti seuratasolla Falkengbergs BTK:ta. Lindh osallistui olympialaisiin vuosina 1988–1992 ja voitti yhden mitalin, pronssia kaksinpelistä Soulin kisoissa 1988.


title: Luettelo televisiosarjan The Biggest Loser tuotantokausista

text: Tämä on luettelo yhdysvaltalaisen "Suurimman pudottajan" ("The Biggest Loser") tuotantokausista.


text: Yhdysvaltalaisen "Suurimman pudottajan" ensimmäinen tuotantokausi alkoi 19. lokakuuta 2004. Sarjassa ylipainoiset kilpailijat yrittävät laihduttaa mahdollisimman suuren osan painostaan ja voittaa suurimman pudottajan tittelin sekä 250 000 dollarin pääpalkinnon. Ensimmäisellä kaudella oli mukana kaksitoista kilpailijaa jaettuna kahteen kuuden hengen joukkueeseen. Bob Harper oli sinisen joukkueen valmentaja, ja Jillian Michaels punaisen joukkueen valmentaja. Ensimmäistä kautta isännöi Caroline Rhea.


text: Yhdysvaltalaisen "Suurimman pudottajan" toinen tuotantokausi alkoi 13. syyskuuta 2005. Ensimmäisen kauden tapaan ohjelmaa isännöi koomikko Caroline Rhea, valmentajina tutut Bob Harper ja Jillian Michaels.


text: Kilpailijat jaettiin kahteen joukkueeseen: miesten punaiseen joukkueeseen ja naisten siniseen, jossa kummallakin joukkueella on oma henkilökohtainen valmentaja. Joka viikko, joukkue, jolla oli alhaisin prosenttiosuus painonlaskussa, joutui pudotukseen äänestämällä jonkun oman joukkueen jäsenistä pois.


text: Finaali käytiin 29. marraskuuta 2005. Matt julkistettiin suurimmaksi pudottajaksi, ja hän voitti 250 000 dollaria. Seth sai 50 000 dollaria hänen toisesta sijasta, ja Suzy sai 25 000 dollaria kolmannesta paikasta. Kotona eniten laihduttanyt Pete oli menettänyt prosentuaalisesti eniten painoa ja sai 100 000 dollarin palkinnon.Kolmas tuotantokausi sai ensi-iltansa 20. syyskuuta 2006. Kaudella on viisikymmentä ylipainoista kilpailijaa (yksi kustakin Yhdysvaltain osavaltiosta), jotka kilpailevat painon pudottamisessa. Kuitenkin ryhmät supistuivat 14 kilpailijaan, kun valmentajat valitsivat seitsemän jäsentä omaan joukkueeseensa. Tätäkin kautta juonsi aiempien tapaan koomikko Caroline Rhea. Valmentajina toimivat aiemmilta kausilta tuttu Bob Harper ja uutena kasvona Jillian Michaelsin tilalle tullut Kim Lyons. Bob oli tuttuun tapaan sinisten valmentaja ja Kim punaisen joukkueen valmentaja. Sarjan tunnuslauluna oli Heather Smallin ”Proud”.


text: Viikoittain yksi kilpailija äänestettiin pois muut. Puolivälissä kaksi jo pudonnutta kilpailijaa, jotka ovat pudottaneet kotona eniten painoa palasivat famille takaisin. Lopulta finaalissa oli neljä finalistia. Sen viimeisessä jaksossa, joka lähetettiin suorana nämä finalistit punnittittiin ja saatiin selville, kuka on pudottanut eniten painoa. Finaalissa kävi ilmi, että Heatheria ei punnita, koska hän oli viidennellä kuulla raskaana. Kolme muuta finalistia punnittiin, Erik oli prosentuaalisesti pudottanut eniten painoa 214 kilostaan, mikä oli 52,58 prosenttia hänen alkupainostaan. Hän sai 250 000 dollaria. 36 kilpailijaa, joita valmentajat eivät valinneet joukkuesiinsa poistuivat ensimmäisessä jaksossa. Kuitenkin viikolla 8, eniten painoa pudottanut mies ja nainen pääsivät farmille ja he saivat myös mahdollisuuden voittaa Suurimman pudottajan. Kisaan mukaan pääsivät Jaron ja Adrian. Molemmat putosivat ennen finaalia.


text: Finaalissa, isäntä Caroline Rhea kertoi, että kotona laihduttanut kilpailija, joka menetti prosentuaalisesti eniten painoa sai 50 000 dollaria palkinnon. Kaksi pelaajaa, jotka ovat menettäneet eniten punnittiin ennen finaalia. Poppi Kramer, New Jersey voitti Matthew McNuttin niukasti. Poppin prosentuaalinen pudotus oli 50,43 % ja Matthewin 48,09 %.


text: Alla olevassa taulukossa, Keltaisella merkityt pudottivat vähiten painoa viikolla 8 mennessä (17 %). Kilpailijat jotka palasi farmille viikolla 8 on korostettu oranssiksi.Viikko 1Viikko 2Viikko 3Viikko 4Viikko 5


text: Viikko 6Viikko 7Viikko 8


text: Kaksituntinen erikoisjakso.Viikko 9Neljäs tuotantokausi alkoi 11. syyskuuta 2007, jolloin 18 ylipainoista kilpailijaa alkoi kilpailla 250 000 dollarin pääpotista. Kampus sijaitsi California State University Channel Islandsilla.


text: Neljännellä kaudella kilpailijat jaettiin kolmeen joukkueeseen: punaiseen (valmentajanaan Kim Lyons), siniseen (valmentajanaan Bob Harper) ja mustaan joukkueeseen (valmentajanaan Jillian Michaels). Joukkueet muodostettiin ensimmäisessä jaksossa siten, että punaiseen ja siniseen joukkueeseen oli valittu kaksi kilpailijaa, jotka voittivat haasteen. He myös ottivat joukkueeseensa loput jäsenet. Musta joukkue muodostettiin lopuista kuudesta kilpailijasta, joita ei valittu punaiseen tai siniseen joukkueeseen. Punainen ja sininen joukkue palasi takaisin kampukselle. Mustan joukkueen jäsenet luulivat pudonneensa kilpailusta, mutta sen sijaan he jäivät autiomaahan treenaamaan valmentajansa Jillianin kanssa. He saapuivat kampukselle toisen viikon punnitukseen ällistyttämään muut kilpailijat.


text: Tällä kaudella myös tuli uusi juontaja: Päivien viemää -ohjelmasta tuttu Alison Sweeney korvasi Caroline Rhean juontajan tehtävissä.


text: Viides tuotantokausi ("Parit") ensi-iltansa 1. tammikuuta 2008, jolloin kymmenen ylipainoista paria kilpailivat 250 000 dollarin pääpotista, sekä tietysti he yrittivät pudottaa painoaan, jottai saisivat terveellisemmän elämän. Tällä kaudella toista kauttaan juontamassa oli Alison Sweeney, valmentamassa tuttuun tapaan Bob Harper ja Jillian Michaels.


text: Kilpailijat kilpailivat pareissaan, mutta kilpailun edetessä siirryttiin yksilökisaan. Lopulta kilpailun voitti Ali Vincent ja hänestä tuli samalla yhdysvaltalaisen "Suurimman pudottajan" ensimmäinen naispuolinen voittaja.


text: Kuudes tuotantokausi "The Biggest Loser: Families" () alkoi 16. syyskuuta 2008, ja sitä juonsi kolmatta kertaa putkeen Alison Sweeney. Valmentajina olivat tuttuun tapaan Jillian Michaels ja Bob Harper.


text: Kuudes kausi sai ensi-iltansa 16. syyskuuta 2008. Valitut kilpailijat esiteltiin 29. elokuuta 2008. Mukana oli kahdeksan paria eli yhteensä 16 kilpailijaa.


text: Ensimmäisenä viitenä viikkona mukana olivat joukkueet väriltään vihreä, punainen, oranssi ja ruskea (valmentajanaan Bob) sekä lila, harmaa, keltainen ja pinkki (valmentajanaan Jillian). Viikolla 5 joukkueet jaettiin siniseen ja mustaan joukkueeseen. Viikolla kahdeksan joukkueet jaettiin uudelleen, ja he kilpailivat yksilöinä. Amy Cremen oli alun perin Jillianin valmennettava, mutta viikolla 5 hän siirtyi Bobin koulutukseen. Phillip Parham aloitti kilpailun Bobin valmennuksessa, mutta siirtyi Jillianin alaisuuteen.


text: Michelle Aguilar voitti kilpailun 16. joulukuuta 2008 pudottaen noin 41 kilogrammaa. Hän sai palkinnoksi 250 000 dollaria. Heba pudotti kotona eniten, joten hän sai palkinnoksi 100 000 dollaria.


title: Martin Verkerk

text: Martin Willem Verkerk (s. 31. lokakuuta 1978 Leiderdorp, Alankomaat) on entinen alankomaalainen tennispelaaja.


title: Martin Verkerk

text: Oikeakätinen Verkerk aloitti ammattilaisuransa vuonna 1996. Hän voitti urallaan kaksi ATP-turnausta, molemmat kaksinpelissä. Kaksinpelissä Verkerk on ollut parhaimmillaan ATP-rankingissa sijalla 14, ja nelinpelissä sijalla 63. Vuonna 2003 Ranskan avoimissa Verkerk ylsi finaaliin saakka, mutta taipui lopulta Juan Carlos Ferrerolle. Matkalla finaaliin hän voitti mm. Carlos Moyàn ja Guillermo Corian. Samana vuonna hän hävisi Pariisin Bercyn turnauksessa kolmannella kierroksella Sveitsin Roger Federerille kolmessa tie break -erässä lukemin 7–6 (7–3), 6–7 (12–14), 6–7 (6–8).


title: Andre Cason

text: Andre Cason (s. 20. tammikuuta 1969 Virginia Beach) on yhdysvaltalainen entinen pikajuoksija. Hänen ennätyksensä 100 metrin juoksussa on Stuttgartissa vuonna 1993 juostu aika 9,92. Cason piti hallussaan sisäratojen 60 metrin juoksun maailmanennätystä 6,41 vuosina 1992–1998.


title: Tim Birkhead

text: Timothy Robert ”Tim” Birkhead (s. 20. helmikuuta 1950) on englantilainen lintutieteilijä.


title: Tim Birkhead

text: Birkhead opiskeli Newcastlen yliopistossa ja valmistui sieltä 1972. Hän väitteli David Lackin ohjauksessa filosofian tohtoriksi Oxfordin yliopistosta 1976. Sen jälkeen hän on toiminut Sheffieldin yliopistossa lehtorina ja luennoitsijana 1976–1992 ja käyttäytymisekologian professorina vuodesta 1992 alkaen. Royal Societyn jäseneksi hänet valittiin vuonna 2004.


title: Tim Birkhead

text: Birkhead on tutkinut lintujen lisääntymistä, promiskuiteettia ja luonnonvalinnan käsitettä. Hänen tutkimiaan lintulajeja ovat muun muassa seeprapeippo, harakka, punatulkku ja etelänkiisla. Hän on julkaissut useita kirjoja, joista on suomennettu "Lintujen viisaus – Lintutieteen kuvitettu historia".


title: Jalkapallon Mestaruussarjan kausi 1971

text: Jalkapallon Mestaruussarjan kausi 1971 oli vuonna 1930 perustetun Mestaruussarjan 40. kausi. Kaudella 1971 Mestaruussarja pelattiin 14 joukkueen kaksinkertaisena sarjana. Joukkuemäärää lisättiin kaudelle 1971 kahdella, kun Palloliitto oli päättänyt siirtyä 14 joukkueen sarjaan vuonna 1969.


title: Jalkapallon Mestaruussarjan kausi 1971

text: Mestaruussarjan ja Suomen mestaruuden voitti TPS, joka varmisti kuudennen mestaruutensa viimeisellä kierroksella, kun se otti ratkaisevan pisteen 26. syyskuuta 0–0-tasapelissä MiPK:a vastaan. Viimeisiksi sijoittuneet OTP, MiPK ja I-Kissat putosivat suoraan II divisioonaan. Yhdenneksitoista sijoittunut TPV putosi karsintasarjan kautta.


title: Jalkapallon Mestaruussarjan kausi 1971

text: Mestaruussarjan maalikuninkuuden kaudella 1971 voitti MP:n Pentti Toivola 17 maalilla. Mestaruussarjan yleisömäärä kaudella 1971 oli yhteensä 500 031 henkeä eli keskimäärin 2 747 katsojaa ottelua kohti. Kokonaisyleisömäärä oli Mestaruussarjan uusi ennätys. Kauden suurin yleisömäärä nähtiin 18. elokuuta Lahden Kisapuistossa pelatussa ottelussa Reipas–Lahti-69, kun ottelua saapui seuraamaan 6 471 katsojaa.


title: Jalkapallon Mestaruussarjan kausi 1971

text: Reipas hävisi kaudella 1971–72 Euroopan Cupin ensimmäisen kierroksen otteluparinsa sveitsiläiselle Grasshopperille yhteismaalein 1–9. MP hävisi Cup-voittajien cupin ensimmäisen kierroksen otteluparinsa turkkilaiselle Eskişehirsporille yhteismaalein 0–4. HIFK pelasi kaudella 1971–72 ensimmäisenä suomalaisjoukkueena UEFA Cupissa. HIFK hävisi ensimmäisen kierroksen otteluparinsa norjalaiselle Rosenborgille yhteismaalein 0–4.


title: Jalkapallon Mestaruussarjan kausi 1971

text: Mestaruussarjaan osallistui 14 joukkuetta, joista kymmenen kaudelta 1970 ja neljä nousijaa kauden 1970 II divisioonasta. II divisioonan Itälohkon voittaja MiPK, Länsilohkon voittaja TPV ja Pohjoislohkon voittaja VPS nousivat suoraan. Pohjoislohkossa toiseksi sijoittunut OTP nousi karsintasarjan kautta. Nousijajoukkueet korvasivat edellisellä kaudella viimeisiksi jääneet Innon ja Elon.


title: Jalkapallon Mestaruussarjan kausi 1971

text: (M) = Suomen mestari; (P) = Putoaja


title: Jalkapallon Mestaruussarjan kausi 1971

text: Karsintasarjassa pelasivat Mestaruussarjassa yhdenneksitoista sijoittunut TPV sekä II divisioonan Itälohkon voittaja Helsingin Ponnistus, Länsilohkon voittaja Tampellan Palloilijat (TaPa) ja Pohjoislohkon voittaja Kuopion Pallo-Toverit (KPT). Kaksinkertaisen sarjan kaksi parasta pääsivät Mestaruussarjaan kaudeksi 1972. Karsintasarjan ottelut pelattiin 3.–24. lokakuuta.


title: Jalkapallon Mestaruussarjan kausi 1971

text: (O) = Mestaruussarjaan 1972


title: Jalkapallon Mestaruussarjan kausi 1971

text:
1. kierros
"Grasshoppers voitti yhteismaalein 9–1."


title: Jalkapallon Mestaruussarjan kausi 1971

text:
1. kierros
"Eskişehirspor voitti yhteismaalein 4–0."


title: Jalkapallon Mestaruussarjan kausi 1971

text:
1. kierros
"Rosenborg voitti yhteismaalein 4–0."


title: Jalkapallon Mestaruussarjan kausi 1972

text: Jalkapallon Mestaruussarjan kausi 1972 oli vuonna 1930 perustetun Mestaruussarjan 41. kausi. Kaudella 1972 Mestaruussarja pelattiin 12 joukkueen kaksinkertaisena sarjana. Joukkuemäärää vähennettiin kaudelle 1972 kahdella, kun Palloliitto oli päättänyt siirtyä vain yhden kauden jälkeen takaisin 12 joukkueen sarjaan vuonna 1970.


title: Jalkapallon Mestaruussarjan kausi 1972

text: Mestaruussarjan ja Suomen mestaruuden voitti toista kertaa peräkkäin TPS, joka varmisti seitsemännen mestaruutensa viimeisellä kierroksella, kun se voitti 1. lokakuuta Heikki Suhosen ja Teuvo Andelminin maaleilla HJK:n 2–0. Viimeisiksi sijoittuneet HIFK, VPS ja Haka putosivat I divisioonaan.


title: Jalkapallon Mestaruussarjan kausi 1972

text: Mestaruussarjan maalikuninkuuden kaudella 1972 jakoivat HIFK:n Matti Paatelainen ja TPS:n Heikki Suhonen 16 maalilla. Mestaruussarjan yleisömäärä kaudella 1972 oli yhteensä 317 149 henkeä eli keskimäärin 2 403 katsojaa ottelua kohti. Kauden suurin yleisömäärä nähtiin 2. heinäkuuta Mikkelin Urheilupuistossa pelatussa ottelussa MP–KuPS, kun ottelua saapui seuraamaan 5 544 katsojaa.


title: Jalkapallon Mestaruussarjan kausi 1972

text: TPS hävisi kaudella 1972–73 Euroopan Cupin ensimmäisen kierroksen otteluparinsa itäsaksalaiselle Magdeburgille yhteismaalein 1–9. MP hävisi Cup-voittajien cupin ensimmäisen kierroksen otteluparinsa itäsaksalaiselle Carl Zeiss Jenalle yhteismaalein 4–8. HIFK:n vastustajaksi kauden 1972–73 UEFA Cupin ensimmäiselle kierrokselle arvottiin tanskalainen Hvidovre, mutta HIFK luopui cupin paikastaan.


title: Jalkapallon Mestaruussarjan kausi 1972

text: Mestaruussarjaan osallistui 12 joukkuetta, joista kymmenen kaudelta 1971 ja kaksi nousijaa kauden 1971 II divisioonasta. II divisioonan Pohjoislohkon voittaja KPT ja Länsilohkon voittaja TaPa nousivat karsintasarjan kautta. Nousijajoukkueet korvasivat edellisellä kaudella viimeisiksi jääneet TPV:n, OTP:n, MiPK:n ja I-Kissat.


title: Jalkapallon Mestaruussarjan kausi 1972

text: (M) = Suomen mestari; (P) = Putoaja


title: Jalkapallon Mestaruussarjan kausi 1972

text:
1. kierros
"Magdeburg voitti yhteismaalein 9–1."


title: Jalkapallon Mestaruussarjan kausi 1972

text:
1. kierros
"Carl Zeiss Jena voitti yhteismaalein 8–4."


title: Jalkapallon Mestaruussarjan kausi 1972

text: "HIFK luopui UEFA Cupin paikastaan pelaamatta otteluakaan."


title: Servet Tazegül

text: Servet Tazegül (s. 26. syyskuuta 1988 Nürnberg, Saksa) on turkkilainen taekwondoin ja olympiavoittaja. Hän edustaa seuratasolla Gaziosmanpaşa Belediyesi Spor Kulübü -seuraa. Tazegül voitti alle 68-kiloisten sarjassa pronssia Pekingin olympialaisissa 2008 ja kultaa Lontoossa 2012. Hän on voittanut samassa painoluokassa myös maailmanmestaruuden 2011 ja 2015 sekä MM-pronssia 2009. EM-kultaa hän on voittanut alle 67 kg:n sarjassa 2008 sekä alle 68-kiloisissa 2010, 2012, 2014 ja 2016. Nuorten maailmanmestaruuden hän voitti 55 kg:n sarjassa 2004 ja nuorten Euroopan-mestaruuden 59-kiloisissa 2005.


title: Jalkapallon Mestaruussarjan kausi 1973

text: Jalkapallon Mestaruussarjan kausi 1973 oli vuonna 1930 perustetun Mestaruussarjan 42. kausi. Kaudella 1973 Mestaruussarja pelattiin 12 joukkueen kaksinkertaisena sarjana. Putoavien joukkueiden määrää vähennettiin kaudelle 1973 yhdellä, ja Mestaruussarjan alapuolelle perustettiin uusi 12 joukkueen I divisioona.


title: Jalkapallon Mestaruussarjan kausi 1973

text: Mestaruussarjan ja Suomen mestaruuden voitti HJK, joka varmisti 11. mestaruutensa toiseksi viimeisellä kierroksella, kun se voitti 23. syyskuuta Markku Peltoniemen maalilla TPS:n 1–0. Viimeisiksi sijoittuneet Ponnistus ja TaPa putosivat I divisioonaan.


title: Jalkapallon Mestaruussarjan kausi 1973

text: Mestaruussarjan maalikuninkuuden kaudella 1973 voitti KPV:n Hannu Lamberg 13 maalilla. Mestaruussarjan yleisömäärä kaudella 1973 oli yhteensä 312 493 henkeä eli keskimäärin 2 367 katsojaa ottelua kohti. Kauden suurin yleisömäärä nähtiin 29. heinäkuuta Olympiastadionilla pelatussa ottelussa HJK–KuPS, kun ottelua saapui seuraamaan 7 326 katsojaa.


title: Jalkapallon Mestaruussarjan kausi 1973

text: TPS hävisi kaudella 1973–74 Euroopan Cupin ensimmäisen kierroksen otteluparinsa skotlantilaiselle Celticille yhteismaalein 1–9. Reipas hävisi Cup-voittajien cupin ensimmäisen kierroksen otteluparinsa ranskalaiselle Lyonille yhteismaalein 0–2. MP hävisi UEFA Cupin ensimmäisen kierroksen otteluparinsa itäsaksalaiselle Carl Zeiss Jenalle yhteismaalein 0–6.


title: Jalkapallon Mestaruussarjan kausi 1973

text: Mestaruussarjaan osallistui 12 joukkuetta, joista yhdeksän kaudelta 1972 ja kolme nousijaa kauden 1972 II divisioonasta. II divisioonan Itälohkon voittaja Ponnistus, Länsilohkon voittaja I-Kissat ja Pohjoislohkon voittaja OTP nousivat suoraan. Nousijajoukkueet korvasivat edellisellä kaudella viimeisiksi jääneet HIFK:n, VPS:n ja Hakan.


title: Jalkapallon Mestaruussarjan kausi 1973

text: (M) = Suomen mestari; (P) = Putoaja


title: Jalkapallon Mestaruussarjan kausi 1973

text:
1. kierros
"Celtic voitti yhteismaalein 9–1."


title: Jalkapallon Mestaruussarjan kausi 1973

text:
1. kierros
"Lyon voitti yhteismaalein 2–0."


title: Jalkapallon Mestaruussarjan kausi 1973

text:
1. kierros
"Carl Zeiss Jena voitti yhteismaalein 6–0."


title: Sammuttaminen

text: Sammuttaminen tai sammutus tarkoittaa seuraavia:


title: Lemlahti

text: Lemlahti () on kylä Eurajoen kunnan Luvialla, Satakunnassa. Kylä sijaitsee Selkämeren rannalla.


title: Lemlahti

text: Lemlahti asutettiin aikoinaan aivan meren rannalle, mutta asutus on nyt maankohoamisen vuoksi noin kahden kilometrin päässä merestä. Suurin osa kylän pinta-alasta on entistä hyvin kiviperäistä merenpohjaa. Maanviljelyä voidaan harjoittaa vain muutamissa mäkiä reunustavissa savimaissa. Lemlahdenoja halkoo metsäisen kyläalueen.


title: Lemlahti

text: Lemlahden kylä on muodostunut vasta keskiajalla, minkä vuoksi se maksoi veronsa ruotsalaisen oikeuden mukaan. Varhaisin maininta kylästä on 1420-luvulta. Perinteinen tiivis kylämäki alkoi hajota vuonna 1784 suoritetun isojaon jälkeen. 1800-luvun aikana muodostuivat torpparialueet Antinkadunvarsi ja Katinhäntä, sekä erillinen rannikon kyläalue.


title: Lemlahti

text: Maanviljelyksen lisäksi kalastus oli aina 1900-luvulle saakka tärkeä elinkeino. Lemlahdessa harjoitettiin myös laivanrakennusta 1800-luvulle saakka.


title: 13 tuntia

text: 13 tuntia () on saksalainen nuorille suunnattu 13-osainen trillerisarja, jota näytettiin suomessa kesällä 2010 Yle TV2 kanavan ohjelmassa Summeri.


title: 13 tuntia

text: Aluksi Jonas, Ben, Leo, Sophie, Özzi joutuvat jälki-istuntoon, mutta myöhästyvät sopivasti. Jälki-istunnon valvojalla "herra Funkella" on kaksi ryhmää valvottavana. Sillä aikaa kun hän ottaa kopioita papereista, kouluun murtautuu rikollisjengi, jonka suunnitelmissa on varastaa Ben Brehmerin isäksi ja tiedemieheksi paljastuneen opettajan keksintö. Kouluun kiinnitetään pommeja, sähkölaitteita ja kameroita, jolloin sisätiloista on lähes mahdotonta päästä ulos huomaamatta. Ensin kaappaajat ottavat kemian ryhmän panttivangeiksi. Kaappaajat etsivät professori Brehmeriä, sillä sekä hän, että hänen keksintönsä ovat kateissa. Koska myöhästyneet jälki-istuntolaiset eivät olleet paikalla kaappauksen aikana, rikolliset eivät tiedä heidän olevan vapaina koulun tiloissa. Beniä näyttelee muutamasta muusta saksalaisesta ohjelmasta tuttu Timon Wloka. Özzi lähettää Cenk-veljelleen viestin koulun kaappauksesta. Selviää että Jonaksella on diabetes ja hänen insuliininsa on jäänyt luokkaan, joten Özzi onnistuu soittamaan kännykällä luokassa vankina olevalle Jackielle. Jackie löytää insuliinin luokasta ja hän päättää kuljettaa sen kaverinsa avulla vessaan. Yritys kuitenkin epäonnistuu kun rikollisjengin Bianca tulee mukaan vahtimaan ja huomaa insuliinin. Häirintälaitteen avulla myös kännykkä saadaan takavarikoitua. Panttivangeilla alkaa olla nälkä ja rikolliset ottavat muutaman vangin mukaan hakemaan ruokaa varastosta. Ben ja muut joutuvat piiloutumaan kylmiöön kun rikolliset saapuvat varastoon. Sitten rikolliset haluavat jäätelöä ja Ben ja muut melkein paljastuvat. Jonas meinaa vaipua koomaan mutta saa lopulta insuliininsa kun rikollisia hämätään. Samalla Jackie pääsee pakoon lintsaajien uloskäynnin kautta, mutta törmää Sophien äidin autoon. Özzin isoveli Cenk sekä Sophien äiti ovat etsimässä Özziä ja Sophieta ja kuulleet kaappauksesta. He hakevat poliisit ja Jackie on menettänyt muistinsa törmäyksessä. Komisario Kern on mukana rikollisten juonessa ja saa poliisit kääntymään takaisin väittämällä että koulussa oli vain meneillään mellakkaharjoitus. Rikolliset uhkaavat satuttaa lapsia jos professori Brehmer ei saavu luokkaan. Brehmer kuuluttaa saapuvansa jos lapset vapautetaan. Brehmer saapuu viimein luokkaan mutta lapsia ei päästetäkään menemään. Jonas muistaa "lintsaajien uloskäynnin" eli vanhan ikkunan kellarissa ja muutama oppilas lähtee hakemaan apua. Poliisit saapuvat koululle vaikka eivät uskokaan jälki-istuntolaisia. Özzi päättää käynnistää sprinklerin kauko-ohjattavaan autoon kiinnitetyllä papatilla, mutta ajaa auton nurin kuullessaan Jackien kirkaisevan. Professori Brehmer ei aio kertoa miten keksintö toimii joten rikollisten on kiristettävä häntä ja he uhkailevat Jackieta. Ben nappaa nurin kääntyneen auton, juoksee luokkaan ja käynnistää sprinklerin mutta jää kiinni ja joutuu koekaniiniksi. Professorin "nanotoukat" kiinnittyvät aivojen synapseihin ja mahdollistavat uhrin mielen ohjaamisen tietokoneelle asennetun ohjelman kautta. Nanotoukilla voi tuhota kasvaimia mutta myös aiheuttaa paljon tuhoa. Rikolliset juottavat Benille nanotoukkia ja käskevät hänen hypätä ikkunasta varmistaakseen että nanotoukat toimivat varmasti. Ben hyppää mutta yksi rikollisjengin jäsen muuttaa mielensä ja hyökkää Rocky-nimisen rikollisen kimppuun professori Brehmerin kanssa, jolloin ohjaussysteemi häiriintyy ja Benin mieli palautuu. Ben tarttuu julisteeseen ja selviää hengissä takaisin muiden luo. Rikolliset kuitenkin lukitsevat Jonaksen ja pari muuta häiritsevää nuorta jäähdyttämöön. Jäähdyttämön oven mekanismi on tuhottu ja ovi on jumissa, joten Özzi ja Sophie päättävät murtaa jäähdyttämön seinän pora-autolla. Toisaalla Cenk, Sophien äiti, "rouva Kellermann", sekä Jackie miettivät mitä on tekeillä. Cenk on veloissa ja joutuu hankaluuksiin kaveriensa kanssa, mutta kaverit päättävätkin auttaa kun Cenk kertoo gangstereista. He lähtevät kouluun ja joutuvat nujakkaan gangsterien kanssa. Nuoret saavat samalla nanotoukat haltuunsa. Gangsterit kuitenkin ovat asettaneet kouluun pommin, joten gangstereilla on vain kaksi tuntia aikaa saada nanotoukat takaisin. Nuoret pakenevat kellariin ja löytävät professori Brehmerin salaisen laboratorion. Tietokoneelta löytyvien tiedostojen mukaan nanotoukat "elävät" gluteenilla ja glukoosi toimii vasta-aineena. Sophien äiti saa Rockyn aseen haltuunsa ja saa gangsterit ansaan.


title: 13 tuntia

text: Yle Areena


title: Hedwiga Rosenbaumová

text: Hedwiga Rosenbaumová (1880 – ?) oli böömiläinen tennispelaaja ja olympiamitalisti. Hän voitti Pariisin olympialaisissa 1900 pronssia sekä kaksinpelistä että sekanelinpelistä, jossa hän pelasi brittiläisen Archibald Wardenin kanssa.


title: Suontaka

text: Suontaka voi tarkoittaa:


title: Hippolyte Mège-Mouriès

text: Hippolyte Mège-Mouriès (24. lokakuuta 1817 Draguignan, Ranska – 31. toukokuuta 1880 Pariisi, Ranska) oli ranskalainen kemisti ja apteekkari.


title: Hippolyte Mège-Mouriès

text: Keisari Napoleon III lupasi vuonna 1866 huomattavan rahasumman sille, joka kehittäisi köyhän kansan käyttöön voin korvikkeen. Mège-Mouriès sai keksintönsä valmiiksi 1869. Hänen keksinnössään naudan ihraa maustettiin maitorasvalla ja näin saatiin voita muistuttavaa seosta. Tämä seos sai nimen margariini. Sittemmin margariinin valmistuksessa siirryttiin eläinrasvoista kasvirasvoihin.


title: Mikael Herbert

text: Mikael Herbert (s. 27. heinäkuuta 1993 Uusikaupunki) on suomalainen entinen koripalloilija. Herbertin isä, Gordon Herbert, on koripallovalmentaja.


title: Mikael Herbert

text: Herbertin kasvattajaseura on UU-Korihait, jonka edustusjoukkueeseen hän nousi kaudeksi 2009–2010. Kesällä 2009 hän teki debyyttinsä myös maan juniorimaajoukkueissa. Yhden kauden jälkeen Herbert siirtyi Kouvoihin, jonne oli jo aikaisemmin siirtynyt Korihaiden valmentaja, Jyri Lehtonen. Hän pelasi seurassa yhden kauden ajan ja palasi vuonna 2011 Korihaihin kaksivuotisella sopimuksella.


title: Mikael Herbert

text: Kaudella 2012–2013 Herbert teki 7,2 pistettä ja otti 2,9 levypalloa ottelua kohden. Kauden jälkeen hän sai lukuisia tarjouksia yhdysvaltalaisilta yliopistoilta. Lopulta hän siirtyi Tulanen yliopistoon. Yhden pelikauden jälkeen hän ilmoitti koululleen haluavansa siirtyä muualle ja palasi takaisin Korihaihin.


title: Mikael Herbert

text: Kesäkuussa 2016 Herbert teki Korihaiden kanssa jatkosopimuksen.


title: Mikael Herbert

text: Toukokuussa 2018 Herbert joutui toistaiseksi lopettamaan ammattilaiskoripallouran terveysongelmien vuoksi.


title: Punakäärmetähti

text: Punakäärmetähti ("Ophiura albida") on varsinaisten käärmetähtien lahkoon kuuluva punaruskea käärmetähti, joka elää Atlantin valtameren koillisosissa ja Välimeressä.


title: Punakäärmetähti

text: Punakäärmetähdellä on pieni ja pyöreä keskiruumis, jonka halkaisija on enintään 1,5 senttimetriä. Keskiruumiista erkanee viisi lyhyttä, lonkeromaista "sädehaaraa", joiden tyvessä on nivel ja 10–12 pientä ihokidusta eli "papulaa". Koko eläin on punaruskea sädehaarojen tyvessä sijaitsevia valkoisia täpliä lukuun ottamatta.


title: Punakäärmetähti

text: Sädehaarat ovat muodostuneet pyöreäreunaisista kalkkilevyistä, joiden molemmilla laidoilla on kolme piikkiä segmenttiä kohti. Keskiruumista peittävät suuret suomut sekä melko huomaamattomat kalkkilevyt. Sisimmissä imujalkapareissa on 2–3 uloketta, mutta ulommissa vain yksi. Keskiruumiin alapinnalla sijaitsevaa suuaukkoa ympäröivät säteittäin pienet leualliset kalkkikilvet. Jokaisessa leuassa on rivi hampaita sekä 3–5 suupapulaa kummallakin puolella.


title: Punakäärmetähti

text: Punakäärmetähteä tavataan Atlantin valtameren koillisosissa Norjasta Azoreille ulottuvalla vyöhykkeellä sekä Välimeressä.


title: Punakäärmetähti

text: Punakäärmetähti elää pehmeällä pohjalla 4–850 metrin syvyydessä.


title: Punakäärmetähti

text: Punakäärmetähti on yksineuvoinen eläin, joka elää korkeintaan kolme vuotta. Sen munat hedelmöittyvät merivedessä ruumiin ulkopuolella ja niistä kehittyy vedessä uivia toukkia, jotka kasvavat nopeasti täysikasvuisiksi käärmetähdiksi.


title: Punakäärmetähti

text: Punameritähti syö pääasiassa pieniä selkärangattomia, varsinkin monisukasmatoja, simpukoita ja äyriäisiä.


title: Jan Frodeno

text: Jan Frodeno (s. 18. elokuuta 1981 Köln) on saksalainen triathlonisti ja olympiavoittaja. Hän voitti yllättäen kultaa Pekingin olympialaisissa 2008, jota ennen hän oli voittanut muun muassa saman vuoden Saksan-mestaruuskilpailut.


title: Yutaka Demachi

text: Yutaka Demachi (; s. 17. helmikuuta 1935) on japanilainen entinen lentopalloilija ja olympiamitalisti. Hän oli mukana maansa pronssia voittaneessa joukkueessa Tokion olympialaisissa 1964.


title: Reaidnu

text: Reaidnu on saamelainen miehen etunimi, jonka nimipäivää vietetään saamenkielisen nimipäiväkalenterin mukaan 16. heinäkuuta.


title: Suontaka (Laitila)

text: Suontaka on 175 asukkaan kylä Laitilassa, Varsinais-Suomessa. Kylä sijaitsee kaupungin koillisosassa Kantatie 43:n varrella 9 kilometriä Laitilan keskustasta koilliseen.


title: Suontaka (Laitila)

text: Suontaan kyläalue on suuri Malkon, Padon ja Kivijärven kylien väliin jäävä alue. Lisäksi Suontakaan kuuluu erillään oleva Takamaa-niminen suoalue. Kylän pohjoisosassa on suuria soita ja metsäisiä kalliomäkiä. Länsiosa on tasaisempaa savimaata, joka on maanviljelykäytössä.


title: Suontaka (Laitila)

text: Suontaka on todennäköisesti ollut pitkään asuttu. Ensimmäisten 1500-luvulta peräisin olevien verotietojen mukaan Suontaan kylä on muodostunut jo ennen 1300-lukua. 1500-luvulla Suontaka oli keskikokoinen, 6-8 tilan kunta Laitilan pitäjässä. Kylän tilat siirtyivät kylämäelle 1600-luvun aikana, minkä seurauksena kylä paloi muutamaan otteeseen.


title: Suontaka (Laitila)

text: 1700-luvulla Suontaan kantatilat olivat keskittyneet kylämäelle, jota kutsutiin Isokyläksi. Ympäröivillä mäillä oli torppariasutusta. Isojaon seurauksena kylämäki harveni tilallisten siirtäessä talojaan omille mailleen. Kylän läpi kulki Hinnerjoelle vievä maantie, jonka varrelle kehittyi useita liikeyrityksiä, kuten kauppaa ja leipomoa.


title: Suontaka (Laitila)

text: 1900-luvun alussa Suontakaan perustettiin kansakoulu, osuusmeijeri ja puhelinkeskus. Suontaan länsirajalla on ollut kaksi järveä, mutta ne kuivattiin peltomaaksi 1950-luvulla. Kantatie 43:n valmistuttua Suontaka alkoi hiljalleen hiljentyä ja se jäi kasvavan Laitilan kirkonkylän varjoon.


title: Suontaka (Laitila)

text: Museovirasto määritteli vuonna 2009 tiiviinä säilyneen Suontaan ryhmäkylän valtakunnallisesti merkittäväksi rakennetuksi kulttuuriympäristöksi.


title: Tero Somppi

text: Tero Somppi (s. 1972 Helsinki) on suomalainen jännityskirjailija, joka päivätyössään toimii turvallisuusalalla.


title: Tero Somppi

text: Somppi on kirjoittanut ylioppilaaksi vuonna 1994 ja toiminut erilaisissa turvallisuusalan tehtävissä mm. Puolustusvoimissa sekä Hartwall-Areenalla. Sompin esikoisromaani "Kuka murhasi Asikaisen" julkaistiin vuonna 2005. Somppi kertoo kirjallisiksi innoittajikseen suomalaisista jännityskirjailijoista Ilkka Remeksen, Taavi Soininvaaran sekä Jarkko Sipilän, ja hänen kirjoitustyyliään on myös kirja-arvosteluissa verrattu edellä mainittuihin kirjailijoihin. Sompin tapa kuvailla poliisitutkintaa on varsin yksityiskohtainen ja sen perusteella on helppo muodostaa mielikuva nykyaikaisesta poliisityöstä.


title: János Vas

text: János Vas (s. 29. tammikuuta 1984 Dunaújváros) on unkarilainen ammattilaisjääkiekkoilija ja 1. divisioonan maailmanmestari vuodelta 2008. Hän siirtyi kaudeksi 2012–2013 Ranskan pääsarjan Dijoniin.


title: János Vas

text: Vas on pelannut Unkarin maajoukkuepaidassa 37 ottelua. Myös hänen isoveliensä Márton Vas on jääkiekkoilija. János Vas edusti Unkaria esimerkiksi MM-kisoissa 2009 ja sai turnauksessa yhden syöttöpisteen ottelussa Unkari-Valko-Venäjä. Unkari kuitenkin hävisi ottelun 1–3.


title: János Vas

text: Vas aloitti jääkiekkoilun harrastuksen Dunaújvárosin joukkueessa vuonna 1991 ja pelasi siinä aina vuoteen 1999. Tämän jälkeen hän siirtyi Ruotsin Malmön riveihin neljäksi kaudeksi. Dallas Stars varasi János Vasin toisella kierroksella numerolla 32. Vas jatkoi kuitenkin vielä kaksi kautta Malmössä ja hän vaihtoi tämän jälkeen ja pelasi kauden 2004–2005 Allsvenskanin Hamlstad Hammersin hyökkäyksessä.


title: János Vas

text: Vuonna 2005 hän siirtyi AHL-liigaan pelaamaan Dallas Starsin farmijoukkueessa kolme kautta ja vuonna 2008 hän palasi Ruotsiin, tällä kertaa Elitserienin Brynäs IF:n riveihin. Tämän jälkeen hän palasi kaudeksi 2009–2010 unkarilaiseen Székesfehérváriin, joka pelaa Itävallan pääsarjassa. Kaudeksi 2010–2011 hän kuitenkin päätti palata Ruotsiin ja tällä kertaa Allsvenskanin Tingsrydin riveihin. Seuraavaksi kaudeksi hän siirtyi saman sarjan IF Troja/Ljungbyyn. Troja/Ljungbyssä Vas pelasi yhden kauden ja vaihtoi sen jälkeen Ranskan pääsarjan Dijoniin.


title: Teenage Dream (Katy Perryn albumi)

text: Teenage Dream on yhdysvaltalaisen poplaulaja-lauluntekijä Katy Perryn toinen studioalbumi, joka julkaistiin Yhdysvalloissa 24. elokuuta 2010. Maailmanlaajuisesti albumi julkaistiin 30. elokuuta 2010. Albumi myi ensimmäisellä viikollaan 192 000 kappaletta. Albumin ensimmäinen single ”California Gurls” julkaistiin 7. toukokuuta 2010 ja toinen single ”Teenage Dream” 22. heinäkuuta 2010. Albumin kolmas single ”Firework” julkaistiin lokakuussa.


title: Teenage Dream (Katy Perryn albumi)

text: Perry aloitti albumin äänitykset 13. lokakuuta 2009. Hän on kertonut, että albumin teossa auttoivat Greg Wells, Guy Sigsworth, Dr. Luke, Max Martin, Ryan Tedder, Rivers Cuomo, Thaddis ”Kuk” Harrell, Greg Kurstin, Benny Blanco, Darkchild, Cathy Dennis, Ester Dean, The-Dream ja Christopher ”Tricky” Stewart, joka kertoi Rap-Up -lehdessä joulukuussa 2009, että albumi kuulostaa samalta kuin ensimmäinen albumi "One of the Boys".


title: Teenage Dream (Katy Perryn albumi)

text: Albumilta on julkaistu kuusi singleä. Albumin ensimmäinen single on 7. toukokuuta 2010 julkaistu ”California Gurls”, jolla vierailee Snoop Dogg. Kappale vietti kuusi viikkoa Billboard Hot 100 -listan ykkössijalla. Kappaletta on myyty digitaalisesti yli kolme miljoonaa kappaletta.


title: Teenage Dream (Katy Perryn albumi)

text: Toinen single, albumin nimikkokappale ”Teenage Dream”, julkaistiin 22. heinäkuuta 2010. Kappale debytoi Billboard Hot 100 -listan sijalla 20 ja nousi seuraavalla viikolla seitsemänneksi.


title: Teenage Dream (Katy Perryn albumi)

text: Kaikkiaan viisi singleä albumilta oli Billboard Hot 100 -listan kärjessä: California Gurls, Teenage Dream, Firework, E.T ja Last Friday Night (T.G.I.F). Albumin kuudes single The One That Got Away pääsi listalla kolmanneksi. Albumi jakaa Billboardin ennätyksen Michael Jacksonin Bad-albumin kanssa, jossa viisi singleä yhdeltä albumilta on ollut listan kärjessä.


title: Mindanaonräätäli

text: Mindanaonräätäli ("Orthotomus nigriceps") on Filippiinien kotoperäinen varpuslintu. Se elää maan kaakkoisosan saaristossa Dinagatissa, Siargaossa ja Mindanaon itäosissa. Arthur Hay Tweeddale kuvaili lajin holotyypin Butuanista 1878.


title: Samarinräätäli

text: Samarinräätäli ("Orthotomus samarensis") on Filippiinien kotoperäinen varpuslintu. Se elää maan itäosassa Samarilla, Leytellä ja Boholissa. Joseph Beal Steere kuvaili lajin holotyypin Samarilta 1890.


title: Something or Nothing

text: Something or Nothing on brittiläisen hard rock -yhtye Uriah Heepin kappale vuodelta 1974. Se julkaistiin albumilla "Wonderworld" ja olikin levyn ainoa singlejulkaisu. Kappaleen ovat kirjoittaneet kitaristi Mick Box, yhtyeen tuolloinen urkuri-kitaristi Ken Hensley ja basisti Gary Thain.


title: Something or Nothing

text: Singlen B-puoli oli "Wonderworld"-albumille kuulumaton ”What Can I Do”.


title: Something or Nothing

text:
A-puoli
B-puoli


title: Asterit

text: Asterit ("Aster") on suku asterikasvien (Asteraceae) heimossa. Sukuun kuuluu monia koristekasveja. Nimi "Aster" tulee muinaiskreikan sanasta ἀστήρ ("astér"), joka tarkoittaa "tähteä", sillä kukinto on tähden muotoinen.


title: Asterit

text: Asterit ovat ruohovartisia monivuotisia kasveja, jotka usein kasvattavat maarönsyjä. Lehdet ovat kierteisiä ja ehyitä. Kukinto on mykerö. Mykeröstö on tavallisesti huiskilomainen. Mykerön kehräkukat ovat keltaisia tai purppuranpunaisia torvikukkia. Laitakukat ovat valkoisia, sinisiä tai violetteja ja tavallisesti kielimäisiä. Hedelmä on litteä ja karvainen pähkylä, jossa on lenninhaiven.


title: Asterit

text: Uudemman luokittelun mukaan astereiden sukuun luetaan vain lajit, jotka ovat selvästi läheistä sukua suvun tyyppilajille elokuunasterille ("Aster amellus"). Sukuun kuuluneita pohjoisamerikkalaisia lajeja on erotettu omiin sukuihinsa, muun muassa "Eurybia" ja "Symphyotrichum". Kiinanasteri ("Callistephus chinensis") kuuluu omaan sukuunsa.


title: Asterit

text: Alla oleva luettelo perustuu Viljelykasvien nimistöön 2004. Suluissa uudemman luokittelun tieteellisiä nimiä.


title: Hietakäärmetähti

text: Hietakäärmetähti ("Ophiura ophiura") on varsinaisten käärmetähtien lahkoon kuuluva hiekanruskea käärmetähti, joka elää Atlantin valtameren koillisosissa ja Välimeressä.


title: Hietakäärmetähti

text: Hietakäärmetähdellä on pieni ja kulmikas keskiruumis, jonka halkaisija on enintään 3,5 senttimetriä. Keskiruumiista erkanee viisi lyhyttä, lonkeromaista "sädehaaraa", joiden tyvessä on nivel ja kolmekymmentä hyvin pientä ihokidusta eli "papulaa". Eläimen väri vaihtelee harmaanruskeasta hiekanruskeaan ja on keskiruumiin alapuolella hieman vaaleampi kuin muualla.


title: Hietakäärmetähti

text: Sädehaarat ovat muodostuneet leveistä kalkkilevyistä, joiden molemmilla laidoilla on kolme sädehaaran myötäistä piikkiä. Keskiruumista peittävät suuret suomut ja kalkkilevyt. Sisimmissä imujalkapareissa on 3–4 uloketta, keskimmäisissä kaksi ja uloimmassa vain yksi. Keskiruumiin alapinnalla sijaitsevaa suuaukkoa ympäröivät säteittäin suuret leualliset kalkkikilvet. Jokaisessa leuassa on rivi hampaita sekä 4–6 suupapulaa kummallakin puolella.


title: Hietakäärmetähti

text: Hietakäärmetähteä tavataan Atlantin valtameren koillisosissa Norjasta Madeiralle ulottuvalla vyöhykkeellä sekä Välimeressä.


title: Hietakäärmetähti

text: Hietakäärmetähti elää yleensä pehmeällä pohjalla vuorovesivyöhykkeellä tai sen alapuolella 200 metrin syvyyteen saakka. Joskus se kätkeytyy pohjahiekkaan- tai liejuun.


title: Venäjän metsäpalot 2010

text: Ennätyskorkeat lämpötilat aiheuttivat useita metsäpaloja Venäjällä vuonna 2010, minkä vuoksi presidentti Dmitri Medvedev julisti hätätilan seitsemälle eri alueelle.


title: Venäjän metsäpalot 2010

text: Palaneen alueen pinta-alaksi arvioitiin 7. elokuuta 1 935 km². Viranomaisten mukaan Moskovan kuolleisuus kaksinkertaistui väliaikaisesti huonon ilmanlaadun vuoksi. Kuolleita oli noin 700 päivässä. Hätätilaministeri Sergei Šoign uskoi, että palot saataisiin hallintaan noin viikon kuluessa.


title: Venäjän metsäpalot 2010

text: Moskovassa oli elokuussa 2010 ainakin 22 maastopaloa poikkeuksellisen kuuman ja kuivan kesän vuoksi. Muun muassa suopalojen savusumu heikensi kaupungin ilman kuusi kertaa tavanomaista huonommaksi. Viranomaiset kehottivat välttämään ulkoilua. Yhdysvallat, Saksa ja Ranska kehottivat välttämään Moskovaan matkustamista.


title: Venäjän metsäpalot 2010

text: Venäjän hätätilaministeri Sergei Šoigu varoitti 5. elokuuta 2010, että maastopalojen leviäminen voi vapauttaa Tšernobylin ydinonnettomuuden radioaktiivisia partikkeleita.


title: Kamerunin taistelu

text: Kamerunin taistelu on vuosina 1914–1916 tapahtunut taistelu, jossa Iso-Britannia ja Saksa taistelivat toisiaan vastaan Saksan siirtomaassa Kamerunissa. Se oli osa Ensimmäistä maailmansotaa.


title: Kamerunin taistelu

text: Kamerunissa oli noin tuhannen saksalaisen sotilaan varuskunta, jota tuki noin kolmetuhatta afrikkalaista sotilasta. Britit yrittivät hyökätä sinne maateitse, mutta hankala maasto haittasi heitä. Belgialaiset ja ranskalaiset saivat Limben rannikolta. Britit ja ranskalaiset toivat laivaston tykkeineen ja saivat pääkaupunki Doualan.


title: Kamerunin taistelu

text: Saksalaiset katsoivat maaliskuussa 1916 taistelun olevan turhaa ja vetäytyivät Kamerunista Espanjan siirtomaahan Río Muniin.


title: Väärinajattelija

text: Väärinajattelija on Joensuussa vuonna 1998 perustettu anarkistinen aikakauslehti. Lehteä tehdään vapaaehtoisvoimin.


title: Väärinajattelija

text: Väärinajattelija julkaisee tekstejä anarkistisista aiheista ja antiautoritaarisista näkemyksistä. Lehti kannustaa monenlaiseen ja -tyyliseen kirjoittamiseen ja ilmaisutapoihin teoreettisista tarkasteluista kaunokirjallisiin esitystapoihin, esseistä arvioihin, polemiikista pohdiskeluun. Lehdessä julkaistaan myös suomennoksia.


title: Besicovitchin peitelause

text: Besicovitchin peitelause on teoria jonka mukaan on olemassa dimensiosta formula_1 riippuvat luonnolliset luvut formula_2 ja formula_3 niin, että seuraava pätee: Olkoon formula_4 rajoitettu ja formula_5 perhe formula_6:n suljettuja kuulia s.e. jokaista formula_7 kohti on olemassa formula_8. Tällöin:


title: Besicovitchin peitelause

text: 1. On olemassa numeroituva (mahd. äärellinen) kokoelma kuulia formula_9, jotka peittävät formula_10:n ja jokainen formula_6 piste kuuluu korkeintaan formula_2:ään kuulaan formula_13


title: Besicovitchin peitelause

text:
2. On olemassa numeroituvat perheet formula_14 s.e.
formula_15
ja jokaisen perheen formula_16, kuulat ovat erilliset.


title: Beşiktaş

text: Beşiktaş on Istanbulin piirikunta, joka sijaitsee sen Euroopan-puoleisessa osassa Bosporinsalmen länsirannalla. Vastakkaisella rannalla on Üsküdar, pohjoisessa Sarıyer ja Şişli, lännessä Kağıthane ja etelässä Beyoğlu. Piirikunnassa oli 185 373 asukasta vuonna 2008. Alue on Turkin vanhimman urheiluseuran, Beşiktaş JK:n, kotipaikka.


title: Aleksei Romanov

text: Aleksei Lavrantjevitš Romanov, myöhemmin Alexis Lawrence Romanoff (1892 Pietari, Venäjä − 24. tammikuuta 1980 Yhdysvallat) oli venäläinen biologi, joka pakeni kommunistihallintoa Yhdysvaltoihin.


title: Aleksei Romanov

text: Romanovin isä oli pietarilainen maanomistaja, mutta ei ollut tiettävästi Romanovin tsaariperheelle sukua. Aleksei Romanov aikoi muotokuvamaalariksi ja opiskeli Taideakatemiassa sekä toimi opettajana. Ensimmäinen maailmansota keskeytti hänen opintonsa, ja hän siirtyi opiskelemaan Pietarin Kansalliseen Pioneeriakatemiaan (National Military Engineering Academy). Hän palveli luutnantin arvoisena pioneerijoukoissa. Lokakuun vallankumouksen jälkeen alkaneessa sisällissodassa Romanov taisteli valkoisten puolella. Bolševikkien noustua valtaan hän pakeni ensin Vladivostokiin 1920 ja sieltä Kiinaan, josta hän matkusti Yhdysvaltoihin 1921.


title: Aleksei Romanov

text: Vuonna 1923 Romanov pääsi opiskelemaan biologiaa Cornellin yliopistoon. Hän valmistui luonnontieteiden kandidaatiksi 1925 ja väitteli filosofian tohtoriksi 1928. Hän työskenteli 36 vuotta Cornellin Siipikarjanhoitolaitoksen tutkijana, myöhemmin kokeellisen alkionkehitysopin (embryologia) professorina, ja jäi eläkkeelle 1960. Vuonna 1928 Romanov avioitui puolalaissyntyisen Anastasia Sajenkon kanssa.


title: Aleksei Romanov

text: Romanov kiinnostui kananmunan alkionkehityksestä opiskeluaikanaan ja päätti kirjoittaa aiheesta kirjan. Yhdessä vaimonsa Anastasian kanssa hän kirjoitti teosta 20 vuotta, ja lopulta 918-sivuinen teos "The Avian Egg" julkaistiin vuonna 1949. He kirjoittivat myös toisen aiheeseen liittyvän teoksen "The Avian Embryo", joka julkaistiin 1960.


title: Dallas Roberts

text: Dallas Mark Roberts (s. 10. toukokuuta 1970 Houston, Texas, Yhdysvallat) on yhdysvaltalainen näyttelijä.


title: Dallas Roberts

text: Dallas Roberts syntyi Houstonissa Texasissa. Hän on valmistunut Juilliardista. Roberts on asuu New Yorkissa, missä hän esiintyy säännöllisesti Off Broadwayn näytelmissä. Roberts esiintyi vuonna 2005 Broadwaylla näytelmässä "Lasinen eläintarha".


title: Dallas Roberts

text: Roberts on näytellyt useissa elokuvissa kuten "Koti maailman laidalla", "Winter Passing" ja "". Hän esitti musiikkituottaja Sam Phillipsiä elokuvassa "Walk the Line". Roberts esiintyi televisiosarjassa "L-koodi" vuosina 2006–2007. Vuonna 2010 hänellä oli rooli televisiosarjassa "Rubicon". Sarja kuitenkin lopetettiin yhden kauden jälkeen. Roberts on vieraillut useissa televisiosarjan "Good Wife" jaksoissa.


title: Dallas Roberts

text: Dallas Roberts on naimisissa Christine Jonesin kanssa. Jones on työskennellyt lavastajana ja New Yorkin yliopiston professorina. Pariskunnalla on kaksi poikaa.


title: Uimahypyt olympialaisissa

text: Uimahypyt on ollut mukana olympialaisissa kolmansista kesäolympialaisista, eli vuodesta 1904 asti. Naiset kilpailivat ensimmäisen kerran mitaleista kesäolympialaisissa 1912. Parhaiten menestynyt maa on Yhdysvallat. Olympialaisten uimahyppyjä hallitsee FINA (Fédération Internationale de Natation).


title: Anastasia Sayenko Romanoff

text: Anastasia J. Sayenko Romanoff (s. 1905 Puola) oli Puolassa syntynyt, Yhdysvalloissa vaikuttanut biologi.


title: Anastasia Sayenko Romanoff

text: Anastasia Sayenko asui Mantšuriassa Kiinassa ennen muuttoaan Yhdysvaltoihin. Hän opiskeli farmasiaa Philadelphian College of Pharmacyssa, ja teki pro graduaan varten tutkimuksia Cornellin yliopistossa. Valmistuttuaan hän vuonna 1928 avioitui venäläisen emigrantin Aleksei Romanovin kanssa. Yhdessä he kirjoittivat kaksi laajaa teosta embryologiaan alalta, "The Avian Egg" (1949) ja "The Avian Embryo" (1960).


title: Kėdainiain kunnallispiiri

text: Kėdainiain kunnallispiiri () on yksi Liettuan kuudestakymmenestä kunnallispiiristä, joka sijaitsee Kaunasin läänissä. Kunnallispirissä sijaitsevassa Ruoščiain kylässä on Liettuan maantieteellinen keskipiste. Vuonna 2008 kunnallispiirin väkiluku oli 63 033 asukasta.


title: Rodrigo Moreno

text: Rodrigo Moreno Machado (s. 6. maaliskuuta 1991 Rio de Janeiro, Brasilia) on brasilialaissyntyinen espanjalainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan hyökkääjä. Hänet tunnetaan hyvästä maalivainustaan, jota täydentää loistava vasemman jalan laukaus. Hän pystyy pelaamaan sekä laidalla että keskellä hyökkäävässä roolissa.


title: Rodrigo Moreno

text: Rodrigo siirtyi vuonna 2009 Celta Vigon junioriakatemiasta Real Madridin junioreihin, jossa hän teki nopeaa nousua ja pääsi lopulta seuran reservijoukkueeseen saman kauden 2009–2010 aikana.


title: Rodrigo Moreno

text: 31. heinäkuuta 2010 Rodrigo teki viisivuotisen sopimuksen portugalilaisseura Benfican kanssa. Hänestä maksettiin arvioiden mukaan noin kuuden miljoonan euron siirtokorvaus. Real Madridilla oli takaisinosto-oikeus ensimmäisten kahden kauden aikana 12 miljoonalla eurolla. 31. elokuuta 2010 hän siirtyi kauden kestävällä lainasopimuksella englantilaisseura Boltoniin.


title: Prienain kunnallispiiri

text: Prienain kunnallispiiri () on yksi Liettuan kuudestakymmenestä kunnallispiiristä, joka sijaitsee Kaunasin läänissä. Vuonna 2008 kunnallispiirin väkiluku oli 33 580 asukasta. Yksi tärkeimmistä elinkeinoista kunnallispiirin alueella on maa- ja metsätalous.


title: Blikkiesdorp

text: Symphony Way Temporary Relocation Area eli tunnetummin Blikkiesdorp on alue Kapkaupungissa, Delftin kaupunginosassa. Blikkiesdorp on tullut tunnetuksi alueena, jonne keskitettiin köyhiä ja asunnottomia ihmisiä. Sana Blikkiesdorp on afrikaansia ja tarkoittaa tinatölkkiä. Aluetta on verrattu Apartheidin aikaisiin rakennuksiin sekä keskitysleirihin. Alueella asuu arviolta 15000 asukasta noin 3000 rakennuksessa.


title: David González Giraldo

text: David González Giraldo (s. 20. heinäkuuta 1982 Medellín, Kolumbia) on kolumbialainen jalkapallomaalivahti, joka edustaa englantilaisseura Manchester Citya.


title: David González Giraldo

text: González edusti uransa alkuaikoina kotikaupunkinsa Independiente Medellín -seuraa. Vuonna 2006 hän siirtyi Deportivo Caliin ja sieltä kahdeksi kaudeksi turkkilaiseen Rizesporiin. Vuonna 2009 hän pelasi lyhyen ajan Athletico Huracanissa ja tammikuussa 2010 hän allekirjoitti sopimuksen Manchester Cityn kanssa.


title: David González Giraldo

text: Kolumbian jalkapallomaajoukkueessa González on pelannut voitokkaissa ystävyysotteluissa Sveitsiä ja Paraguayta vastaan.


title: Katafalkki

text: Katafalkki on koroke, jolle ruumisarkku sijoitetaan siunauskappelissa tai kirkossa. Se voidaan valmistaa eri materiaaleista, kuten puusta, kivestä tai joskus metallista. Katafalkki asetetaan normaalisti pitkittäin, niin että luterilaisessa kirkossa vainajan pää on alttaria kohti, ortodoksisessa ja roomalaiskatolisessa toisin päin erilaisen perinteen johdosta.


title: Katafalkki

text: Siunauskappeleissa katafalkki voi olla rakenteellinen osa kappelin lattiaa, joskin käytännön syistä se on hyvin usein irrallinen, mikä helpottaa muun muassa siivousta ja kiinteistön huoltoa. Kirkoissa katafalkki on irrallinen ja säilytetään erikseen hautajaisten väliajat.


title: Katafalkki

text: Krematoinnin tultua muissa kuin katolisissa kirkoissa yhä suositummaksi on moniin luterilaisiin kappeleihin rakennettu erikseen pyörillä liikkuva katafalkki, joka nostetaan kellarikerroksen ruumishuoneesta kappelin puolelle erityisellä hissilevyllä, jonka lava sulkee väliajat nostoaukon. Näin siksi, että tuhkaus toimitetaan useimmiten erillisessä laitoksessa. Tällainen hissikoneisto asennettiin myös Helsingin ortodoksisen seurakunnan hautausmaan uuteen kirkkoon täyskorjauksen yhteydessä vuonna 2010.


title: Katafalkki

text: Helsingin Krematorion kappelissa, johon liittyy oma tuhkaamo, arkku siirretään vaakatasossa liikkuvalla alustalla kappelin ja sen takana olevan ruumishuoneen välillä.


title: Katafalkki

text: Ortodoksisissa kirkoissa käytetään useimmiten puista siirrettävää katafalkkia. Kristuksen hautausikoniin liittyy eritoten Venäjän vallan aikana rakennetuissa kirkoissa oma monesti koristeellinen katafalkkinsa. Hautausikonin katafalkki on muista poiketen aina poikittain.


title: David C. Broderick

text: David Colbreth Broderick (4. helmikuuta 1820 – 16. syyskuuta 1859) oli yhdysvaltalainen demokraattipoliitikko. Hän toimi Kalifornian senaattorina Yhdysvaltain senaatissa sekä osavaltion varakuvernöörinä.


title: David C. Broderick

text: Broderick syntyi Washingtonissa. Hänen vanhempansa olivat Irlannista. Broderick muutti perheensä kanssa kolmevuotiaana New Yorkiin ja kävi siellä julkisia kouluja. Hän muutti San Franciscoon vuonna 1849 Kalifornian kultaryntäyksen mukana.


title: David C. Broderick

text: Broderick pääsi Kalifornian senaattiin vuonna 1850 ja toimi virkakautensa, 1850-–851 ajan myös Kalifornian varakuvernöörinä. Hän kuoli vuonna 1859 39-vuotiaana.


title: M.O.R.E.

text: Me Olemme Rikollisten Eliittiä eli M.O.R.E. on suomalainen rikollisjärjestö.


title: M.O.R.E.

text:
M.O.R.E. harjoittaa laaja-alaista rikollista liiketoimintaa, josta huume- ja talousrikollisuus muodostavat vain osan. M.O.R.E. on eräänlainen
neuvoa antava elin tai verkostotyyppinen ryhmittymä, joka tekee yhteistyötä eri rikollisryhmittymien kanssa.


title: M.O.R.E.

text: Kaksi sen jäsentä on tuomittu taideväärennösjutussa, joka sai alkunsa Wäinö Aaltosen museosta vuonna 2009.


title: Koripallo kesäolympialaisissa 1956

text: Vuoden 1956 kesäolympialaisten koripallo järjestettiin 22. marraskuuta – 1. joulukuuta 1956 Royal Exhibition Building Melbournessa. Tämä oli neljäs kerta kun laji oli mukana olympialaisten ohjelmassa virallisena lajina. Koripallo järjestettiin ainoastaan miehille. Mukana oli 174 osanottajaa 15 eri maasta.


title: Tarki Kangas

text: Tarki Ilari Kangas (s. 1969) on rikollisjärjestö M.O.R.E.:n entinen johtaja. Hänen isänsä on entinen poliisi Pekka Erkkilä.


title: Tarki Kangas

text: Marraskuussa 1992 Hauhon kihlakunnanoikeus tuomitsi Kankaan viideksi vuodeksi vankeuteen törkeästä petoksesta ja törkeästä ryöstöstä. Tuomio liittyi niin sanottuun Hattulan valuuttaryöstöjuttuun, jossa eräältä liikemieheltä varastettiin noin 2,2 miljoonaa markkaa markkoina ja Ruotsin kruunuina. Pekka Erkkilä oli myös syytettynä tapauksesta, mutta oikeus hylkäsi hänen syytteensä kesäkuussa 1993.


title: Tarki Kangas

text: Tammikuussa 2000 Kangas tuomittiin Tampereen käräjäoikeudessa 9 vuodeksi vankeuteen niin sanotusta Ruoveden huumejutusta. Tapauksessa ammattimainen liiga toi hasista Suomeen Espanjasta ja Hollannista lähes 160 kiloa, jota kaupattiin ympäri Suomea Seinäjoen ja Janakkalan jakelupisteistä. Hasiksen lisäksi heillä oli kaupan pieniä eriä amfetamiinia.. Turun hovioikeus tuomitsi Kankaan tapauksen johdosta 10 vuodeksi vankeuteen. Kyseisessä tapauksessa takavarikoitiin Suomen siihen mennessä suurin yksittäinen huume-erä, 94 kiloa.


title: Tarki Kangas

text: Kangas ja Pekka Erkkilä tuomittiin marraskuussa 2009 Helsingin käräjäoikeudessa vankeuteen törkeästä petoksesta ja törkeän petoksen yrityksestä.


title: Tarki Kangas

text: Maaliskuussa 2012 Kouvolan hovioikeus tuomitsi Kankaan 2 vuodeksi 7 kuukaudeksi vankilaan törkeästä kiristyksestä ja sen yrityksestä. Hänen lisäkseen oikeus langetti Simeon Kärkkäiselle 2 vuoden 6 kuukauden ja Mika Tapio Leivoselle 2 vuoden 5 kuukauden vankeusrangaistuksen törkeästä kiristyksestä. Hovioikeuden päätöksen mukaan miehet olivat perineet velkoja ilman perusteita ja rahojen vaatimiseen oli liittynyt uhkailua. Kymenlaakson käräjäoikeus oli aiemmin hylännyt syytteet aiheettomina.


title: Tarki Kangas

text: Toukokuussa 2012 Kankaalle luettiin Pirkanmaan käräjäoikeudessa syyte törkeästä kiristyksestä. Syyttäjän mukaan Kangas ja viisi muuta olivat perineet olemattomia velkoja yhteensä yli 270 000 euroa Vaasassa, Tampereella ja Helsingissä. Näyttö perustui suurelta osin poliisin salaa nauhoittamiin puhelinkeskusteluihin, joissa käytettiin syytteen mukaan peitekieltä. 15. kesäkuuta 2012 Kangas tuomittiin vuodeksi ja kahdeksaksi kuukaudeksi vankeuteen. Samassa jutussa tuomittiin törkeästä kiristyksestä kahdeksi vuodeksi vankeuteen Hells Angels MC:n jäsen Harri Juhani Nääppä, sekä Mika Leivonen törkeästä kiristyksestä puoleksitoista vuodeksi vankeuteen.


title: Yhdysvaltain avoin tennisturnaus 2000

text: Yhdysvaltain avoin tennisturnaus 2000 alkoi 28. elokuuta ja päättyi 10. syyskuuta 2000. Miesten turnauksen puolustava mestari Andre Agassi putosi jatkosta toisella kierroksella hävittyään Arnaud Clémentille. Marat Safin voitti miesten kaksinpelin finaalissa Pete Samprasin. Naisten kaksinpelin hallitseva mestari Serena Williams hävisi puolivälierässä Lindsay Davenportille. Naisten puolella voiton vei Venus Williams, joka voitti finaalissa Davenportin.


title: Yhdysvaltain avoin tennisturnaus 2000

text: Miesten nelinpelin voittivat Lleyton Hewitt ja Maks Mirny. Naisten nelinpelin voittivat Julie Halard-Decugis ja Ai Sugiyama. Sekanelinpelin voiton veivät Arantxa Sánchez Vicario ja Jared Palmer.


title: Yhdysvaltain avoin tennisturnaus 2000

text: Marat Safin – Pete Sampras 6–4, 6–3, 6–3


title: Yhdysvaltain avoin tennisturnaus 2000

text: Venus Williams – Lindsay Davenport 6–4, 7–5


title: Yhdysvaltain avoin tennisturnaus 2000

text: Lleyton Hewitt / Maks Mirny – Ellis Ferreira / Rick Leach 6–4, 5–7, 7–6


title: Yhdysvaltain avoin tennisturnaus 2000

text: Julie Halard-Decugis / Ai Sugiyama – Cara Black / Jelena Lihovtseva 6–0, 1–6, 6–1


title: Yhdysvaltain avoin tennisturnaus 2000

text: Arantxa Sánchez Vicario / Jared Palmer – Anna Kournikova / Maks Mirny 6–4, 6–3


title: Kosket

text: Kosket on Juice Leskisen kirjoittama runokokoelma. Se ilmestyi Tammen julkaisemana vuonna 2007. Kokoelma on Leskisen viimeinen, ja sen runoissa on uupumista ja luopumista, mutta myös elämänhalua. Runot kertovat rakkaudesta, matkasta, sairaudesta ja terveydestä. Kokoelman runot ovat paljaita ja rehellisiä, jopa armottomia runoilijaa itseään kohtaan.


title: Kosket

text: Osiossa "Muistatko" runoilija käsittelee vaimonsa kanssa tekemää ulkomaanmatkaa, ja "Lääketieteen opintopäivät" kertoo hänen sairaalakokemuksistaan. Kokoelma päättyy säkeisiin: ”koska on tapahtunut jotakin / hyvää /joskus tuntuu että /olen ansainnut sen”.


title: Kosket

text: Juice Leskinen toi käsikirjoituksen kustantajalle toukokuussa 2006, mutta ei enää jaksanut hioa sitä julkaisukuntoon. Runoilija Satu Koskimies järjesti materiaalin yhtenäiseksi kokoelmaksi, ja "Kosket" ilmestyi postuumisti helmikuussa 2007. Se sai ilmestyttyään hyvän vastaanoton; tosin kyse saattoi olla myös juuri kuolleen Leskisen elämäntyön kunnioittamisesta. Esimerkiksi Väinö Immonen piti sitä Savon Sanomissa Leskisen parhaana runoteoksena. Hannu Kankaanpään mukaan "Kosket" sisältää samoja heikkouksia ja vahvuuksia kuin Leskisen aiemmatkin runoteokset, "mutta saa eräänlaisena testamenttina myös riipaisevaa painokkuutta".


title: Echinus elegans

text: Echinus elegans on "Diadematoidea"-lahkoon kuuluva vaalea merisiili, joka elää Atlantin valtameren koillisosissa.


title: Echinus elegans

text: "E. elegansilla" on matala, kaareva ruumis, jonka halkaisija on enintään 8 senttimetriä. Ruumis on tavallisesti valkeahko ja päältä punertava, mutta se voi olla myös violetti. Tukirangon pinnalla on suuria kalkkipiikkejä säännöllisinä, pystysuuntaisina jonoina sekä niiden välissä pienempiä piikkejä. Piikkien väritys vaihtelee voimakkaanpinkistä ja valkokärkisestä tasaisenpunertavaan tai -kellertävään. Piikkien lomassa on kahdenlaisia pihtipiikkejä eli "pedikellaarioita", joista toiset ovat pyöreäpäisiä ja toiset kolmileukaisia. Suuta ympäröivistä kalkkilevyistä piikit puuttuvat kokonaan.


title: Echinus elegans

text: "E. elegans" elää Atlantin valtameren koillisosissa sekä mahdollisesti Välimeressä ja Pohjois-Amerikan itärannikolla. Levinneisyysalue ulottuu pohjoisessa Trondheiminvuonoon ja Islannin etelärannikolle ja etelässä Biskajanlahdelle ja Azoreille. Pohjanmeressä sitä tavataan lähinnä Shetlandsaarten pohjoispuolella.


title: Echinus elegans

text: "E. elegans" elää yleensä 50 metrin syvyydestä aina 2 kilometriin asti.


title: Charles Otis Whitman

text: Charles Otis Whitman (14. joulukuuta 1842 Woodstock, Maine – 6. joulukuuta 1910) oli yhdysvaltalainen eläintieteilijä.


title: Charles Otis Whitman

text: Whitmanin vanhemmat Joseph ja Marcia Whitman olivat adventisteja ja pasifisteja ja estivät hänen värväytymisensä Etelävaltioiden armeijaan 1862. Hän toimi tuntiopettajana ja kääntyi sitten unitaariksi. Hänet nimitettiin pienen unitaarien hallitseman collegen, Westford Academyn, rehtoriksi. Vuonna 1872 Whitman muutti Bostoniin, ja liityttyään Bostonin luonnontieteelliseen seuraan (Boston Society of Natural History) hän päätti ryhtyä opiskelemaan eläintiedettä. 1875 hän pääsi opiskelemaan Leipzigin yliopistoon Saksaan Rudolf Leuckartin johdolla ja väitteli filosofian tohtoriksi 1878. Seuraavana vuonna hän pääsi post doc-stipendiaatiksi Johns Hopkinsin yliopistoon, mutta luopui siitä saman tien, koska Edward Sylvester Morse suositteli häntä seuraajakseen Tokion yliopiston professoriksi. Japanin hallitus nimitti hänet virkaan vuosiksi 1879-1881. Saksassa saamansa perusteellisen opetuksen ansiosta Whitman toi modernin eläintieteen ja etologian opetuksen Japaniin ja aloitti muun muassa mikroskoopin käytön.


title: Charles Otis Whitman

text: Japanista Whitman sai pestin Napolin eläintieteelliselle asemalle (Stazione zoologica Anton Dohrn) 1882. Sitten hänet nimitettiin Harvardin yliopiston vertailevan eläintieteen museon assistentiksi vuosiksi 1883–1885. Tämän jälkeen hän työskenteli Allis Lake Laboratoryssa Milwaukeessa 1886–1889. Siellä hän vuonna 1887 perusti "Journal of Morphology"n.


title: Charles Otis Whitman

text: Vuonna 1884 Whitman ja Emily Nunn vihittiin, ja he muuttivat Clark Universityyn Massachusettsissa (1889–1892). Tämän jälkeen Whitman toimi Chicagon yliopiston Eläinmuseon professorina ja kuraattorina 1892–1910. Hän toimi myös Marine Biological Laboratoryn ensimmäisenä johtajana Woods Holessa Massachusettsissa (1888–1908). 1880-luvulla Whitman nousi keskeiseksi hahmoksi Yhdysvaltain akateemisten luonnontieteilijöiden joukossa. 1890-luvulla hän ryhtyi tutkimaan lintuja, etenkin kyyhkyjä, ja piti kotonaan satoja siivekkäitä. Hän tutki pääasiassa perinnöllisyyttä, alkionkehitystä ja ilmiasun muuntelua.


title: Charles Otis Whitman

text: Whitman oli myös lahjakas taiteilija. Hän maalasi tutkimiaan kyyhkyjä ja myös valokuvasi. Hän oli tuottelias kirjoittaja. Joulukuussa 1910 hän vilustui ja kuoli muutaman päivän kuluttua.


title: Niclas Bergfors

text: Niclas Bergfors (s. 7. maaliskuuta 1987 Södertälje, Ruotsi) on ruotsalainen jääkiekkoilija, joka siirtyi kesäkuussa 2013 KHL-seura Admiral Vladivostokiin. Hän on taitava ja nopea oikealta pelaava laitahyökkääjä.


title: Niclas Bergfors

text: Bergfors on Södertälje SK:n kasvatti. Hän teki elokuussa 2004 kaksivuotisen sopimuksen Södertäljen Elitserien-joukkueen kanssa. Bergfors pelasi 25 Elitserien-ottelua tehden yhden maalin sekä kaksi playoff-ottelua. Hänet valittiin kauden päätteeksi Ruotsin vuoden junioripelaajaksi.


title: Niclas Bergfors

text: New Jersey Devils varasi Bergforsin ensimmäisellä kierroksella numerolla 23 . Hän siirtyi heti varauksensa jälkeen Devilsin organisaatioon kaudeksi 2005–2006. Bergfors pelasi ensimmäisen NHL-ottelunsa kolmannella sopimuskaudellaan 2007–2008. Kaudella 2008–2009 hän pelasi kahdeksan NHL-ottelua ja teki myös ensimmäisen maalinsa, mutta läpimurto NHL:ään tapahtui kaudella 2009–2010. Devils myi Bergforsin kauden aikana Atlanta Thrashersiin Johnny Oduyan, Patrice Cormierin ja ensimmäisen kierroksen varausvuoron kanssa vaihdossa Ilja Kovaltšukiin ja Anssi Salmelaan. Bergfors teki Devilsissä ja Thrashersissa yhteensä 81 ottelussa tehopisteet 21+23=44. Hänet valittiin kauden päätteeksi NHL:n tulokkaiden tähdistökentälliseen.


title: Niclas Bergfors

text: Syyskuussa 2010 Bergfors teki Thrashersin kanssa vuoden mittaisen ja 900 000 dollarin arvoisen jatkosopimuksen. Helmikuussa 2011, kesken kauden 2010–2011, hän siirtyi Florida Panthersiin. Panthers sai pelaajakaupassa hänen lisäkseen Patrick Rissmillerin, kun Thrashersiin siirtyivät Radek Dvořák ja viidennen kierroksen varausvuoro. Bergfors teki kauden aikana 36 pistettä, ja kauden jälkeen hän teki vuoden sopimuksen Nashville Predatorsin kanssa.


title: Niclas Bergfors

text: Bergfors aloitti hyvin Predatorsissa, mutta 11 ottelun jälkeen joukkue halusi lähettää hänet farmiin. Bergfors ei ollut kuitenkaan kiinnostunut farmipeleistä, ja hän siirtyi joulukuun alussa KHL:n Ak Bars Kazaniin. Kazanissa Bergfors pelasi kahdeksan ottelua ja sai niissä vain yhden syöttöpisteen. Hän siirtyi tammikuussa 2012, KHL:n viimeisenä siirtopäivänä Kazanista Severstal Tšerepovetsiin.


title: Niclas Bergfors

text: Bergfors jatkoi Severstalissa kauden 2012–2013. Kesäkuussa 2013 hän siirtyi laajennusvaraustilaisuuden kautta Admiral Vladivostokiin.


title: Niclas Bergfors

text: Bergfors pelasi alle 20-vuotiaiden MM-kilpailuissa kolmesti (2005, 2006 ja 2007) ja alle 18-vuotiaiden MM-kilpailuissa kahdesti (2004 ja 2005). Hän voitti alle 18-vuotiaiden MM-pronssia 2005 ja hänet valittiin turnauksen tähdistökentälliseen. Bergfors oli kisojen maalipörssin toinen Venäjän Aleksei Sopinin kanssa.


title: Niclas Bergfors

text: Keväällä 2010 Bergfors pelasi kolme A-maaottelua Ruotsin maajoukkueessa tehden niissä yhden maalin. Hän ei kuitenkaan mahtunut lopulliseen MM-joukkueeseen.


title: Niclas Bergfors

text: Bergforsin isoveli Henrik on jääkiekkopuolustaja. Nicklasin pikkuveli Johan Bergfors pelaa puolestaan hyökkääjänä Nyköpings Hockeyn junioreissa.


title: Blood of the Earth

text: Blood of the Earth on Hawkwindin studioalbumi vuodelta 2010. Albumista on myös julkaistu myös rajoitettu 2:n CD:n versio, jonka toisella levyllä on live-versioita ja haastattelu.


title: Blood of the Earth

text: Tyylillisesti albumi edustaa perinteistä Hawkwindin space rock-suuntausta, mutta myös paluuta 1970-luvun heavy rock-vaikutteisiin tunnelmiin on huomattavissa. Hawkwindin tyyliin mukana on myös pari uudelleennauhoitettua versiota, "Sweet Obsession" (alun perin Dave Brockin sooloalbumilta "Earthed To The Ground" (1984)) ja "You'd Better Believe It" ("Hall Of The Mountain Grill" (1974)).


title: F. W. Kadenius

text: Fredrik Wilhelm Kadenius (8. lokakuuta 1861 Helsinki – 29. joulukuuta 1942 Helsinki) oli suomalainen opettaja ja pikakirjoittaja.


title: F. W. Kadenius

text: F. W. Kadenius valmistui filosofian kandidaatiksi vuonna 1883, ja toimi matematiikan ja fysiikan opettajana Viipurin suomalaisessa tyttökoulussa. Hän toimi myös säätyvaltiopäivillä pikakirjoittajana vuodesta 1882. Yksikamariseen eduskuntaan siirryttäessä Kadenius loi eduskunnan pikakirjoituskanslian työmuodot ja oli pikakirjoituskanslian päällikkönä vuoteen 1920 asti. Pikakirjoituslehden päätoimittajana Kadenius toimi 1908–1915. Hän julkaisi kaksi pikakirjoituksen oppikirjaa: alkeisoppikirjan vuonna 1917 ja lyhennysoppaan vuonna 1934.


title: Kissat ja koirat: Katti Katalan kosto

text: Kissat ja koirat: Katti Katalan kosto ("Cats & Dogs: The Revenge of Kitty Galore") on vuonna 2010 ilmestynyt yhdysvaltalainen perhe-elokuva. Elokuva on jatko-osa vuonna 2001 ilmestyneelle Kuin kissat ja koirat ("Cats & Dogs") -elokuvalle.


title: Kissat ja koirat: Katti Katalan kosto

text: Elokuvan alkulaulu ja musiikki muistuttavat Bond-elokuvien alkulauluja ja musiikkia.


title: Kissat ja koirat: Katti Katalan kosto

text:
Elokuva julkaistiin 30. heinäkuuta 2010, myös 3D-versiona. Elokuvan Suomen ensi-ilta oli 13. elokuuta 2010.
Ensi-iltapäivänään elokuva tuotti 4,3 miljoonaa Yhdysvaltain dollaria, sijoittuen kuudenneksi ja jääden elokuvien "Dinner for Schmucks", "Inception", "Salt", "Charlie St. Cloud" ja "Itse ilkimys" jälkeen. Se tuotti 12,4 miljoonaa dollaria kolmipäiväisenä viikonloppuna. Tuotot olivat kaukana elokuvan ensimmäisen osan 21,2 miljoonan dollarin lipputuloista, mutta samaa luokkaa kuin kesän toisen eläinelokuvan "Marmaduken" lipputulot (11,2 dollaria miljoonaa kesäkuussa). "Kissat ja koirat: Katti Katalan kosto" -elokuva on tähän mennessä tuottanut 27 miljoonaa dollaria Yhdysvalloissa ja lähes 40 miljoonaa dollaria maailmanlaajuisesti.


title: Bernard-Marie Koltès

text: Bernard-Marie Koltès (9. huhtikuuta 1948 Metz – 1989 Pariisi) oli ranskalainen näytelmäkirjailija ja teatteriohjaaja.


title: Bernard-Marie Koltès

text: Koltèsin nuoruus oli väkivaltainen ja kapinallinen. Vaikka hän kokeili kirjoittamista nuorena, hän siirtyi teatterin pariin vasta 20-vuotiaana.Koltès kuoli 1989 aidsin aiheuttamiin komplikaatioihin.